அபி அப்பா: ஸ்மார்ட் ராமசாமி!!!!

ஒருவன் பிறருக்கு கொடுப்பதெல்லாம் தனக்கே கொடுத்துக்கொள்கிறான் - இது நானில்லை - ரமணர்
பெரிய ரேங் வாங்கிருக்கேன் பாருங்க... இஸ்கூல்ல வாங்குன மாதிரியே:-))
இங்கே அமீரகத்திலே ஒரு மிக பெரிய க்ளீனிங் கம்பெனி கிட்டத்தட்ட 40 000 பேர் ஊழியர்கள். அதிலே 30000 பேர் தமிழர்கள் தான். சம்பளம் மிக குறைவுதான். 300 திர்காம்(3000 ரூபாய்) தான் எட்டு மணி நேரத்துக்கு . அதற்கு மேல் ஓவர் டைம். எல்லாம் சேர்த்து 4500 ரூபாய் வரும். ஆனால் தங்குமிடமும் உணவும் கம்பெனி வழங்கிவிடும். சொர்கம்ன்னா அந்த கம்பெனி தான். கவலை இல்லாத மனிதர்களை அங்கே தான் பார்க்க முடியும். ராஜ வாழ்கை வாழ்வார்கள். 3000 ரூபாய் போதும் என ஓவர் டைம் பார்க்காமல் சந்தோஷமாக இருப்பார்கள். சிலர் எட்டு மணி நேரம் மட்டும் பார்த்து விட்டு சில வீடுகளில் அல்லது கடைகளில் பார்ட்டைம் பார்த்து 10 000 வரை சம்பாதிக்கும் திறமைசாலிகளும் உண்டு. அப்படி ரிஸ்க் எடுக்க விரும்பாத சிலர் அதே கம்பெனியில் ஓவர் டைம் பார்த்து 7000 வரை சம்பாதித்து சலிப்படைபவர்களும் உண்டு.
ஒரு கேம்ப்பில் கிட்டத்தட்ட 3000 பேர் வரை இருப்பார்கள். ஒரு ரூமிலே பர்த் டைப் பெட் போட்டு 20 பேர் வரை இருப்பார்கள். பெட்டுக்கு பெட் தனி தனி டிவி, முதற் கொண்டு எல்லா வகை எலட்ரானிக் சாதனுங்களும் கூடவே சன் டிவி முதல் இப்போ வந்த கலைஞர் டிவி வரை வைத்து கொண்டு சகல சௌபாக்கியங்களோடும் வாழ்வார்கள். அந்த கம்பெனி விசாவில் இருப்பவர்களுக்கு தான் நான் மேலே சொன்ன சம்பளம். ஆனால் வெளி கம்பனியில் இருந்து தப்பி வந்து இந்த கம்பெனியில் சேர்ந்தாலோ அல்லது விசா முடிந்து இந்த கம்பனியில் அடைக்கலம் ஆனவர்களுக்கோ 5000 ரூபாய் பேசிக், ஓவர் டைம் சேர்த்து 12000 வரை வரும்(அவர்களை கல்லிவெல்லி ஆட்கள் என சொல்லுவார்கள்) காரணம் இவர்களுக்கான விசா செலவுகளோ அல்லது எந்த வித ரெஸ்பான்ஸிபிலிட்டியும் இந்த கம்பனிக்கு கிடையாதல்லவா அதனால் இவர்களுக்கு சம்பளம் அதிகம்.
இங்கே நான் சொல்ல போவது ஒரு ஸ்மார்ட் ராமசாமியை பற்றிய கதை. நம்ம ராமசாமி முதலில் வந்து இறங்கிய இடம் அபுதாபியிலே. அந்த கம்பனியின் அபுதாபி பிரிவில் 3000 ரூபாய் சம்பளத்தில் வேலைக்கு சேர்ந்து முதல் 2 மாதம் ஓட்டினார். பின்பு ஈத் பெருநாள் லீவ் வந்தது மூன்று நாட்கள். அப்போது அபுதாபி பிரிவிலிருந்து ஷார்ஜா பிரிவிற்க்கு கம்பனியில் இருந்து இலவசமாக பஸ் விடவே நம்ம ராமசாமியும் துபாய் சுற்றி பார்க்கும் ஆசையில் ஏறிக்கொண்டார். அவருக்கு ஷார்ஜாவில் யாரும் தெரிந்தவர்கள் கிடையாது. ஆனாலும் ஏறி ஷார்ஜா வந்து சேர்ந்துவிட அங்கேயும் எல்லாருமே தமிழர்கள் தானே அங்கே ஒரு ரூமில் தங்கி கொண்டு புதிய நண்பர்கள் பிடித்து கொண்டு சந்தோஷமாக இரண்டு நாட்கள் கழித்தார். இது போல நேரத்தில் எல்லோர் ரூமிலும் விருந்தாளிகள் அதிகமாக கூடுவர். அப்போது தான் கேம்ப்பாஸ் தங்களுக்கு தேவையான கல்லிவெல்லி ஆட்களை எடுப்பார்கள் தங்கள் தேவைக்கு ஏற்ப. அப்படி ஆள் எடுக்கும் போது நம்ம ராமசாமியும் வரிசையில் நிற்க அவருக்கும் யூனிஃபார்ம் கொடுக்கப்பட்டு, அவருக்கும் பெட் ஒதுக்கப்பட்டு அடுத்த நாள் முதல் வேலையும் கொடுக்கப்பட்டு அதே கம்பெனியின் அதிகாரபூர்வ ஆனால் கல்லிவெல்லி ஊழியராக ஆக்கப்பட்டு விட்டார். தொடந்து இரண்டரை வருடம் அப்படியே அதே கம்பெனியில் தன் கூட வந்தவர்கள் அபுதாபியில் 4500 வாங்க இவர் மட்டும் 8000 வாங்கி சந்தோஷமாக இருந்தார். அப்படியே சந்தோஷமாக போய் கொண்டு இருந்த அவருக்கு விசா முடிவடையும் நாள் வந்தது. உடனே கிளம்பி அபுதாபி வந்து தன் அலுவலகத்தில் 'மன்னிப்பு' கடிதமும் 5000 ரூபாய் அபராதமும் கட்டி திரும்பவும் விசா அடித்து கொண்டார். அந்த இடைப்பட்ட காலத்தில் தன் பழைய நண்பர்களோடு 3000 ரூபாய் பேசிக் சம்பளத்தில் இரண்டு மாதம் வேலை செய்து விட்டு விசா அடித்த பின் பழைய படி ஷார்ஜா வந்து திரும்பவும் கல்லிவெல்லியாக அதிக சம்பளத்தில் சேர்ந்து விட்டார்.
நம் ராமசாமிக்கு வாயும் கொஞ்சம் அதிகம். ஹிந்தியும், அரபியும் கூட பேச கற்று கொண்டார். அணைவரையும் சுலபத்தில் கவந்து விடுவார்.இப்படி சந்தோஷமாக போய் கொண்டிருந்த ராமசாமி வாழ்க்கையில் ஒரு திருப்பம் ஏற்பட்டது. ஒரு நாள் அவர் வேலை செய்து கொண்டிருந்த இடத்தில் அதிரடியாக போலீஸ் சோதனை நடந்தது. யாரெல்லாம் கல்லிவெல்லி ஆட்களோ அவர்களை பிடித்து நாட்டை விட்டு வெளியேற்றவே அந்த சோதனை. மற்ற எல்லோரிடமும் "பத்தக்கா" எனப்படும் வேலை செய்வதற்கான அடையாள அட்டை இருக்கவே இவர் மட்டும் தன்னிடம் இல்லை என சொல்லி போலீஸ் வாகனத்தில் ஏறி கொண்டார். இப்படி கல்லிவெல்லி ஆட்களை வேலைக்கு வைத்தால் அந்த கம்பெனிக்கும் அரசாங்கத்தால் அபராதம் விதிக்கப்படும். ஆனால் அதே கம்பெனி அடையாள அட்டைதான் நம்ம ராமசாமி சட்டை பையில் இருக்கிறதே. ஆனால் எல்லோருக்கும் முன்பாக எடுத்தால் அவரும் அந்த கம்பெனி ஊழியர் தான் என தெரிந்து விடுமே என்று தான் போலீஸ் வண்டியில் ஏறி கொண்டார். பின்பு போகும் வழியில் போலீசாரிடம் காட்டி அவர்கள் இறக்கி விடவே வந்து சேர்ந்து விட்டார். கம்பனிக்கும் அபராதத்தில் இருந்து தப்பித்தோமே என சந்தோஷம். ராமசாயிடம் எப்படி போலீஸ் விட்டது உங்களை என கேட்ட போது தான் தன் அரபி புலமையை வைத்து சாமர்த்தியமாக தப்பி வந்த தாக கூறவும் இவரின் திறமையை மெச்சி அவருக்கு சூப்பர்வைசர் வேலை தரப்பட்டது. அவருடைய சம்பளமோ கிட்டதட்ட 18000 ஆகிவிட்டது. ஆனால் அவர் கூட வந்தவர்களின் சம்பளமோ 4500 தான்.
பிறகு சிறிது நாட்கள் கழித்து ராமசாமி தனியான பிராஜக்ட்க்கு சூப்பர்வைசராக ஆகி தன் திறமையை கம்பெனிக்கு காட்டி பின் உண்மையை சொல்லி கம்பெனியும் இவரை மன்னித்து இப்போது அவர் அந்த கம்பெனியின் அதிகாரபூர்வ ஊழியர். மேலும் ஊதிய உயர்வும் பெற்று நல்ல நிலையில் இருக்கிறார். ஆனால் அவர் கூட வந்தவர்கள் இன்னமும் அதே 4500 மட்டும் வாங்கி கொண்டிருக்கிறார்கள்.
இவர் செய்தது சரியா தவரா என எனக்கு தெரியவில்லை. ஆனாலும் அந்த திறமை எனக்கு பிடிக்கிறது. இந்த விஷயத்தில் மட்டுமல்ல பல விஷயங்களில் அவரின் திறமை எனக்கு பிடிக்கும். என்றைகாவது பதிவு போட ஒன்னும் தோன்றாத போது அவரின் மற்ற விஷயங்களை சொல்கிறேன்.
திஸ்கி: தலைவர் பேர் ராமசாமி இல்லீங்க ,நான் சும்மா மாத்தி போட்டிருக்கேன்
ராமசாமி செய்த சரியா தவறா என்பதற்கு எனக்கு விடை தெரியவில்லை. ஆனால் அந்த பணியாளர்களின் கஷ்டம்தான் எனக்குத் தெரிகிறது.
நாயகன் ரேஞ்சுக்குக் கேள்வி கேட்டா நான் என்னத்த சொல்ல
20 பேர் ஒரு அறையில் ஆட்டு மந்தை மாதிரி.மேலும் விசா இல்லாத பயந்து வாழும் தன்மையில் ராமசாமி அவர்களை கேட்டுப் பாருங்கள் அவர் அனுபவித்த வலிகளின் ரணங்களை.வங்காள தேச சுத்திகரிப்பு வேலை நண்பர்களுக்கு அடுத்து தமிழனின் தலை வரிசையாசேரனின் அணுகு முறை தவறா அல்லது தமிழனின் நிதர்சனம்தான் சரியா விவாதத்திற்குரியது.
 என் கதையப் போட்டிங்களே எனக்கு எங்க கமிஷன்.
அதிலே 30000 பேர் தமிழர்கள் தான். சம்பளம் மிக குறைவுதான். 300 திர்காம்(3000 ரூபாய்) தான் எட்டு மணி நேரத்துக்கு
இவ்வளவு கேவலமான சம்பளத்துக்கு துபாய் போகும் நம் ஆட்களை எதால் அடிப்பது.
ஒரு ரூமிலே பர்த் டைப் பெட் போட்டு 20 பேர் வரை இருப்பார்கள். பெட்டுக்கு பெட் தனி தனி டிவி, முதற் கொண்டு எல்லா வகை எலட்ரானிக் சாதனுங்களும் கூடவே சன் டிவி முதல் இப்போ வந்த கலைஞர் டிவி வரை வைத்து கொண்டு சகல சௌபாக்கியங்களோடும் வாழ்வார்கள்.
ஒரு ரூம்ல 20 பேர் எப்படி சகல சௌபாக்கியங்களோடும் வாழ்வார்கள்
இவர் செய்தது சரியா தவரா என எனக்கு தெரியவில்லை. ஆனாலும் அந்த திறமை எனக்கு பிடிக்கிறது.
இது எப்ப நடந்தது 15 வருசத்துக்கு முன்னாலயா
//க்ளீனிங் கம்பெனி கிட்டத்தட்ட 40 000 பேர் ஊழியர்கள். அதிலே 30000 பேர் தமிழர்கள் தான்// என்ன வேலை செஞ்சா என்ன சட்ட விரோதமில்லாம உழைத்து சாப்பிட்டா சரிதான். உங்களுடைய இந்த வரிகளில் தொனிப்பது ஏதோ 30000 பேரும் க்ளீனிங் வேலை செய்வதைப்போல் இருக்கிறது. எந்த க்ளீனிங் கம்பெனி என்று சொல்ல முடியுமா
அதிலே 30000 பேர் தமிழர்கள் தான். சம்பளம் மிக குறைவுதான். 300 திர்காம்(3000 ரூபாய்) தான் எட்டு மணி நேரத்துக்கு
இவ்வளவு கேவலமான சம்பளத்துக்கு துபாய் போகும் நம் ஆட்களை எதால் அடிப்பது.//
இது எந்த அளவுக்கு உண்மைன்னு தெரியல. ஆனா இது நம்பறமாதிரியும் இல்ல
 நீங்க கவலை படும் அளவு ஒன்னியும் இல்ல ஏசி கட்டடத்துக்குள்ளே அருமையா மோப் ஸ்டிக், பாலிஷ் மிஷின் ன்னு ஜாலியா இருப்பாங்க ஏசி கட்டடத்துக்குள்ளே அருமையா மோப் ஸ்டிக், பாலிஷ் மிஷின் ன்னு ஜாலியா இருப்பாங்க நேரில் பார்க்காத மத்தவங்க வேனா தேவையில்லாம கவலைப்படுவாங்க நேரில் பார்க்காத மத்தவங்க வேனா தேவையில்லாம கவலைப்படுவாங்க ஆனா ஊரிலே அவன் பங்ளாவை பார்த்து நானே பிரம்மித்து இருக்கேன்
எனக்கு ஒரு உண்மை தெரிஞ்சாகணும்..
 நாயகன் ரேஞ்சுக்கெல்லாம் இல்லைங்க சும்மா கேட்டேன் அவ்வளவுதான்
 என்னவோ ஒரு ரூமில் 20 பேர் என்பது நம்ம வீட்டு ரூம் மாதிரி ஒரு பெட் ரூம் மாதிரியா இருக்கும் அதுக்கு தகுந்த வசதியோட இருக்கும். ஆனா பொதுவா ஒரே டிவி வச்சிக்கும் மனப்பான்மை நம்ம மக்களுக்கு எங்க இருக்கு, ஒருத்தன் சன் டிவி கேட்டா இருத்தன் கிரிக்கெட் கேட்பான் அதனால தனிதனியா வச்சிக்கும் அளவு சந்தோஷமா இருப்பாங்க அதுக்கு தகுந்த வசதியோட இருக்கும். ஆனா பொதுவா ஒரே டிவி வச்சிக்கும் மனப்பான்மை நம்ம மக்களுக்கு எங்க இருக்கு, ஒருத்தன் சன் டிவி கேட்டா இருத்தன் கிரிக்கெட் கேட்பான் அதனால தனிதனியா வச்சிக்கும் அளவு சந்தோஷமா இருப்பாங்க நீங்க நினைக்கும் அளவு மந்தையாக இருக்க மாட்டாங்க, அதை நேரில் பார்த்தால் புரியும்
 வங்க தேச ஆட்கள் மாத்திரமா சுத்திகரிப்பு வேலை செய்யுராங்க, கண்டிப்பா நம்ம ஆளுங்களும் செய்யுறாங்க ஆனா செண்ட் அடிச்சுட்டு ஊருக்கு வந்துவாங்க பாழாப்போன நம்ம ஆளுங்க, ஆனா ஒரு மலையாளி கூட இந்த தொழிலில் இல்லை என்பதே என் ஆதங்கம் வாங்கய்யா வாங்கய்யா படிச்சுட்டு வாங்க இல்லாட்டி படிச்ச மாதிரி நடிங்க, இல்லாட்டி ராமசாமி மாதிரி ஸ்மார்ட்டா இருங்க இதுவே என் ஆசை
 ஆனா திருப்பூர்ல வேலை பார்த்தாகூட மாதம் 5000 கிடைக்கும் ஆனா வெறும் மஞ்ச பையை எடுத்துகிட்டு போனா போதும் ஆனா ஃபிளைட்ல இருந்து இறங்கினாதான் பொண்ணு குடுப்பேன்ன்னு சொல்லும் நாதாறிங்க இருக்கும் வரை நம்ம பசங்க இப்படித்தான் 300 திர்காமுக்கு வேலை செய்வாங்க, நீங்க முதல்ல நம்ம ஊர் ஆளுங்களை திருத்த பாருங்க பின்ன ஃபாரின் மாப்பிள்ளையை திருத்தலாம் ஓக்கே
//ஆளுங்களும் செய்யுறாங்க ஆனா செண்ட் அடிச்சுட்டு ஊருக்கு வந்துவாங்க பாழாப்போன நம்ம ஆளுங்க// எதற்காக இப்படி தமிழனை கேவலப்படுத்துகிறீர்கள். நீங்கள் ஊருக்கு போகும்போது வொர்க் யூனிபார்ம்ல தான் போவீர்களா. நீங்கள் ஊருக்கு போகும்போது வொர்க் யூனிபார்ம்ல தான் போவீர்களா கொடுக்கப்பட்டிருக்கும் புள்ளி விபரம் தவறானதாகவே தெரிகிறது.
//க்ளீனிங் கம்பெனி கிட்டத்தட்ட 40 000 பேர் ஊழியர்கள். அதிலே 30000 பேர் தமிழர்கள் தான்// என்ன வேலை செஞ்சா என்ன சட்ட விரோதமில்லாம உழைத்து சாப்பிட்டா சரிதான். உங்களுடைய இந்த வரிகளில் தொனிப்பது ஏதோ 30000 பேரும் க்ளீனிங் வேலை செய்வதைப்போல் இருக்கிறது. எந்த க்ளீனிங் கம்பெனி என்று சொல்ல முடியுமா
முடியாது அனானி சொல்ல முடியாது, நீங்கள் உண்மயான பெயரில் வந்து எனக்கு மெயில் அனுப்பினா சொல்ல ச்சான்ஸ் இருக்கு, காரணம் இங்கு இருக்கும் க்ளீனிங் கம்பனி எல்லாம் தமிழனை நம்பியே இருக்கு. நான் தான் நேரிடையே சொன்னேனே க்ளீனிங் கம்பனி என, பின்ன என்ன தொனி இருக்கு தோனி இருக்குன்னுஎல்லாரும் அக்ரிமெண்ட்டில் ஒத்துகிட்டு வந்தவங்கதான் அந்த சம்பளத்துக்கு, இது அந்த கம்பனியின் தப்பு இல்லைஎல்லாரும் அக்ரிமெண்ட்டில் ஒத்துகிட்டு வந்தவங்கதான் அந்த சம்பளத்துக்கு, இது அந்த கம்பனியின் தப்பு இல்லை தமிழன் வரலைன்னா பங்காளி வரப்போறான் அத்தனையே ஆனாலும் 80000 குடுத்து இப்பவும் 3000 க்கு வர்ராங்கன்னா அது "ஃபாரின் ரிட்டர்ன் மாப்பிள்ளை" என ஆசைப்படும் நாசமா போன மாமனார்களின் கொல வெறி தான் காரணம்
 இதல்லாம் 15 வருஷத்துக்கு முன்ன மட்டுமல்ல இப்பவும் அப்படித்தான்
 நான் தான் சரியா சொல்லியிருக்கேனே
//ஆளுங்களும் செய்யுறாங்க ஆனா செண்ட் அடிச்சுட்டு ஊருக்கு வந்துவாங்க பாழாப்போன நம்ம ஆளுங்க// எதற்காக இப்படி தமிழனை கேவலப்படுத்துகிறீர்கள். நீங்கள் ஊருக்கு போகும்போது வொர்க் யூனிபார்ம்ல தான் போவீர்களா. நீங்கள் ஊருக்கு போகும்போது வொர்க் யூனிபார்ம்ல தான் போவீர்களா கொடுக்கப்பட்டிருக்கும் புள்ளி விபரம் தவறானதாகவே தெரிகிறது####
அனானி சாரே நான் என்ன புள்ளி விபரம் சொல்லி கிழிச்சுட்டேன்ன்னு இப்படி வர்ரீங்க நீங்க பதிவையும் சரியா படிக்கலை பின்னூட்டத்தயும் சரியா படிக்கலைன்னு தெரியுது நீங்க பதிவையும் சரியா படிக்கலை பின்னூட்டத்தயும் சரியா படிக்கலைன்னு தெரியுது நான் எங்கே தமிழனை கேவலபடுத்தினேன்னு சொல்லுங்க என் முழு பின்னூட்ட பதிலையும் பார்த்து நான் எங்கே தமிழனை கேவலபடுத்தினேன்னு சொல்லுங்க என் முழு பின்னூட்ட பதிலையும் பார்த்துவிவாதம் செய்ய நான் தயார், முதல்ல படிச்சுட்டு வாங்கவிவாதம் செய்ய நான் தயார், முதல்ல படிச்சுட்டு வாங்க எனக்கு தெரிஞ்ச சப்ஜெட்ல நான் எப்பவும் தோத்ததில்லை
//ஆனா ஒரு மலையாளி கூட இந்த தொழிலில் இல்லை என்பதே என் ஆதங்கம்
சேட்டன்கள் இல்லாமல் ஒரு கம்பெனியாஅதுவும் அமீரகத்தில்எனக்கு சந்தேகமாக இருக்கு.புலன் விசாரணை தேவை.
உண்மையிலே ஸ்மார்ட் ஆளு தான் அவரு... ஒவர் ஸ்மார்ட் ஆகாத வரைக்கும் சந்தோஷமே... :)
ஃபிளைட்ல இருந்து இறங்கினாதான் பொண்ணு குடுப்பேன்ன்னு சொல்லும் நாதாறிங்க இருக்கும் வரை நம்ம பசங்க இப்படித்தான் 300 திர்காமுக்கு வேலை செய்வாங்க, நீங்க முதல்ல நம்ம ஊர் ஆளுங்களை திருத்த பாருங்க பின்ன ஃபாரின் மாப்பிள்ளையை திருத்தலாம்
ஒன்றை நான் மொதல்ல தெளிவு படுத்திடறேன்.
நான் யாரையும் திருத்த வரலை அது எனக்கு தேவையும் இல்லை.
6500 திர்ஹாம்ஸ் மாச சம்பளம் ஏறக்குறைய 80000ரூபாய் ஆஃபர் கிடைத்த 'சங்கு'விற்கே 4 தடவை யோசனை செய்ய சொன்னேன்.
எனக்கு தெரிந்தவரை கணவன் மனைவி இரண்டு பேரும் வேலை பார்க்கவில்லை என்றால் எவ்வளவு சம்பாதித்தாலும் வாடகை அது இது என்று அங்கேயே காலியாகிவிடும்.
இல்லைனா ஆடிட்டர் போன்ற மிக உயர் பதவிகளில் இருக்கவேண்டும்.
ஒரு தடவை உடம்பு சரியில்லாம படுத்தா 3 மாச சேமிப்பு போகுமிடம் தெரியாது.
300 திர்ஹாம்க்கு இன்னும் அங்கு வேலை செய்கிறார்கள் என்றால் என்னத்த சொல்ல
இந்த பதிவு கொஞ்சம் மன வருத்ததை தருகிறது. 3000 ரூபாய்காகா நம் மக்கள் அங்கு படும் வேதனை..... இந்த பணம் நம் நாட்டிலேயே இப்ப கிடைக்குதே. இதைவிட அதிகமாகவே இங்கு சம்பாதிக்கலாமே
ஆட்டு மந்தைகளை மாதிரி நடத்துவது...
ஒருதடவை நான் லண்டனிலிருந்து திரும்பும்போது, துபாயில் ஏறிய நம் மக்களை நம் ஊர் கஸ்டம்ஸ் ஆள்கள் அவர்களை படுத்துவதை பார்த்து நொந்து போய்விட்டேன்.
நான் என்னமோ சோ. ராமசாமி பற்றி எழுதி இருப்பீங்கனு நினச்சேன்.:ப்
\\இவ்வளவு கேவலமான சம்பளத்துக்கு துபாய் போகும் நம் ஆட்களை எதால் அடிப்பது.\\
மங்களூர் சிவா அவர்களே அந்த கேவலமான சம்ப்ளம் கூட நாட்டில் கிடைக்காம்ல், குடும்ப கஷ்டம் காரணமாக கூட போயி இருக்கலாம் அல்லவா
 ஆனா, சில பேரு இப்படி செஞ்சு, கைப்புள்ள ரேஞ்சுக்கு ஆறதும் உண்டு
அவரு பேரு அபி அப்பா தானே..
இந்த 2007'm வருஷ பதிவுக்கு இப்போ பின்னூட்டறதுக்கு sorry பாஸு..
இந்த பதிவுலகுக்கு நான் இப்போ தான் காலடி எடுத்து வெச்சிருக்கேன்.. அதான்.. :)
கருத்து சொல்லிட்டுப் போங்க கந்தசாமிகளா:))
104 வது பிறந்த நாள்
2G ஸ்பெக்ரம் உண்மை விபரம்
89ம் ஆண்டு பிறந்த நாள்
காவிரி கர்நாடகா தமிழகம் உச்சநீதிமன்றம் மேலாண்மை வாரியம்
தீர்ப்பு நாள் செப்டம்பர் 20
பிறந்த நாள் வாழ்த்து கதை
ஜெயா ஆட்சி ஓர் ஆண்டு காலம்
ஜெயா சொத்து குவிப்பு வழக்கு
எங்க துபாய்ல வெள்ளின்னா ரெண்டு:-))
மெஹா ஹிட் புகழ் "வலைமாமணி" பெனாத்தலார் அவர்களுடன் ...
 அதனனல ஒரு "தேவ்" அவர்க...
நைனா சபை கோபிஅன்னனுக்கு ஒரு கடிதம்
பொறாமை பிடித்தவர்களின் பின்னூட்டம் பிரசுரிக்க பட ம...
தென்னவன் புகழ் காமடி நடிகர் விஜய்காந்துக்கு பிடிக்...
என் புதிய தோழன் DXB - 11690


சென்னபட்டினம்: September 2006

இது ஊர் அல்ல. ஓர் உறவு
ஒரு நகரம் பெரு நகரமாக வளம் பெற என்ன வேண்டும்
நகருக்கு என்று ஒரு அடையாளமும், அதன் மீதான ஒவ்வொருவரின் பெருமையும்தான் ஒரு மாநகர வாழ்க்கையை நிலை பெறச் செய்ய முடியும்.
சென்னையில் வசிப்பவர்களில் நிறைய பேருக்கு இது சோறு போடும் இடம். 'பல்லைக் கடித்துக் கொண்டு ஓட்டி விட்டால், ஓய்வு பெற்று நம்ம ஊரில் போய் கடைசி காலத்தைக் கழிக்கலாம்' என்று வாழ்பவர்கள் உண்டு. சென்னையையே தமது ஊராகக் கொண்டு சென்னையில் பெருமை கொண்டு வாழ்பவர்களின் எண்ணிக்கை இப்படி சகித்துக் கொண்டு வாழ்பர்களின் எண்ணிக்கையை விடக் குறைவாகத்தான் இருக்கும் என்று படுகிறது.
சென்னையின் பெருமை உலகின் இரண்டாவது நீண்ட கடற்கரையோ, வள்ளுவர் கோட்டமோ, தகவல் தொழில் நுட்ப வளர்ச்சியோ மட்டும் இல்லை. இவற்றை எல்லாம் உள்ளடக்கியது இன்னும் மேலானது இங்கு வாழும் இங்கு வந்து போகும் மக்களின் பங்களிப்பு. அதற்கு ஒரு அடையாளம் வேண்டும்.
மும்பைகார், அம்சி மும்பை, சிட்டி ஆஃப் ஜாய் (கல்கத்தா), கார்டன் சிட்டி (பெங்களூர்) என்று சென்னைவாசிகளுக்கு ஒரு அடையாளம் இருக்கிறதா அந்த அடையாளத்தில் ஒவ்வொருவரும் பெருமை கொள்ள முடியுமா அந்த அடையாளத்தில் ஒவ்வொருவரும் பெருமை கொள்ள முடியுமா அந்த அடையாளம் நீண்ட கால நோக்கில் நிலைத்து இருப்பதாக பெரும்பான்மை மக்கள் தம் வாழ்க்கையுடன் பொருத்திக் கொள்ளக் கூடியதாக இருக்க வேண்டும்.
அது தமிழில் இருக்க வேண்டியது வெளிப்படை. ஆங்கிலம், இந்தி, தெலுங்கு, மலையாளம், கன்னடத்தில் மொழி பெயர்ப்புகளும் வேண்டும். "சென்னை நமது பெருமை", Chennai is our pride என்று சொல்ல எளிதாகவும், நினைவில் நிற்பதாகவும், அடையாளம் கிடைப்பதாகவும் வேண்டும்.
நகரில் வசிக்கும் ஒவ்வொருவரும், உள்ளே வரும் ஒவ்வொருவரும் சென்னையில் சுற்றி வரும் போது ஒரு மாற்றம் உணர வேண்டும்.
சொத்து வரி கட்டுபவர்கள், தொழில் வரி கட்டுபவர்கள் என்று மாநகராட்சிக்கு வருமானம் அளிப்பவர்களுக்கு ஒரு அடையாள அட்டை வழங்கப்படலாம். "சென்னை நமது பெருமை" என்பது உங்கள் பணத்தில் சாத்தியமாகிறது என்பதை வலியுறுத்தும் வண்ணம் அந்த அட்டை அமைய வேண்டும். அந்த அட்டை வைத்திருப்பவர்களுக்கு சில சின்னச் சின்ன சலுகைகள் வழங்கலாம். சிறப்பு வாகன நிறுத்தம் போல.
இந்த வழியில் அட்டை பெற முடியாதவர்கள் ஒரு சிறு கட்டணம் செலுத்தி இன்னொரு வண்ண அட்டை பெறலாம். பேருந்தில், ரயிலில், விமானத்தில் உள்ளே வரும் ஒவ்வொருவருக்கும் தற்காலிக "சென்னை நமது பெருமை" என்று பொறித்த அட்டை பயணச்சீட்டுடன் கொடுக்கப்படலாம்.
(அடையாள அட்டைக்கு எதிராக அரசமைப்பு எதிர்ப்புகள், மனித உரிமை எதிர்ப்புகள் உண்டு. ஆனால், ஏதோ ஒரு உருவில் நாம் அடையாளங்களை சுமந்து கொண்டுதான் உள்ளோம். ரேஷன் கார்டு, கடவுச் சீட்டு, ஓட்டுநர் உரிமம் என்று. )
சென்னை நமது பெருமையாக இருக்கும் போது அதன் தெருக்களை சுத்தமாகப் பேணுவது ஒவ்வொருவரின் கடமையாக மாறி விடும்.
சாலை போடுவதில் முறைகேடு நடக்கும் போது தட்டிக் கேட்க தோன்றும்.
சாலையில் துப்புபவர்கள் வெட்குமாறு சமூக மன நிலை மாறி விடும்.
சாலை விதிகளை மதித்தால் நமது பெருமையைக் கட்டிக் காக்கலாம் என்று அறிவுறுத்துவது எளிதாகி விடும்.
ஆட்டோ ஓட்டுனர்கள் அழுக்கு லுங்கிக் கட்டிக் கொண்டு, அழுது வடியும் முகத்தோடு, பயணிகளிடம் அடாவடியாகப் பேசுவது நமக்குப் பெருமையில்லையே. பொது போக்குவரத்து சேவை ஊழியர்கள், தூய வேட்டி/சட்டை அல்லது இன் செய்யப்பட்ட பேன்ட்/டி-சர்ட்டுடன், மலர்ந்த முகத்தோடு, பேசி நடந்து கொள்ள வேண்டும்.
ஆங்காங் சீன அதிகாரத்தின் கீழ் வருவது தொடர்பாக சாங்காயில் பொது விழா ஒன்று நடந்தது. (1997ல்). மக்கள் சதுக்கம் எனப்படும் பொது இடத்தில் லட்சக் கணக்கான மக்கள் கூடி நள்ளிரவு பன்னிரண்டு மணியைக் கொண்டாடினார்கள். லாரி வைத்துக் கூப்பிட்டு வராமல், அரசுப் பிரச்சாரத்தைக் கேட்டு, பிரிட்டனை மண்டியிட வைத்து தனது அடகு வைக்கப்பட்ட செல்வத்தை சீனா மீட்டுக் கொண்டதைக் கொண்டாடும் பெருமையில் கூடினார்கள் நகர மக்கள்.
அந்த வார இறுதியில், எனக்கு சீன மொழி கற்றுக் கொடுக்கும் கல்லூரியில் படிக்கும் பெண் வந்தாள். இந்த கொண்டாட்டத்தை, திருவிழாவைப் பற்றி உயர்வாகச் சொன்னேன். "அதெல்லாம் சரிதான், அடுத்த நாள் காலையில் அந்தத் திடலில் இருந்து அள்ளிய குப்பையின் எடை பதினைந்து டன்னாம், நாளிதழில் வெளியிட்டு இருந்தார்கள், சாங்காய் வாசிகள் எல்லோரும் தலை குனிய வேண்டிய உண்மை" என்று வருத்தப்பட்டாள்.
குப்பை போடுவது மனித இயற்கை, அதைத் திரட்டுவது நகராட்சியின் கடமை, அந்த விபரங்களை விளம்பரப்படுத்தி, குடிமக்களின் பெருமையை தூண்டி விட்டு, அடுத்த முறையாவது கொஞ்சம் ஒழுங்கைக் கொண்டு வர முனைவது பெருநகரின் வெற்றிக்குத் தேவை.
சிங்காரச் சென்னை என்று ஸ்டாலின் நகரத் தந்தையாக இருந்த போது நகரைத் தூய்மைப்படுத்தவும் போக்குவரத்து வசதிகளைப் பெருக்கவும் முயற்சிகள் மேற்கொண்டார். அதன் பிறகு அது அப்படியே பெயரிழந்து போய் விட்டது. அப்படி இல்லாமல் திட்டமிட்டு தொடர்ச்சியாக இந்த அடையாளத்துக்கு உரம் சேர்க்க வேண்டும்.
நகரத் தந்தை (மேயர்) ஒருவர், நகரில் வசிக்கும் பிரபலங்கள், நகரில் செயல்படும் நிறுவனங்கள் தொடர்ச்சியாக இந்த அடையாளத்திற்கு உரம் சேர்க்க வேண்டும்.
நகரத் தந்தை என்பவர் கட்சி அரசியலில் மாட்டிக் கொண்டு சீரழிபவராக இல்லாமல், நகர மக்கள் யாவரையும் தலைமை ஏற்று நடத்தும் திறன் உள்ளவராக இருக்க வேண்டும்.
சகோதர நகரங்கள் என்று வெளி நாட்டு நகரங்களுடன் உறவுகள் வளர்ப்பது, பெருமை சேர்க்கும் விளையாட்டுப் போட்டிகள், திரைப்பட விழாக்கள், வணிக நிகழ்ச்சிகள் நடத்துவதை ஒருங்கிணைத்து சென்னை என்ற பெயரை உலகில் பிரபலமாக்கும் முயற்சிகள் வேண்டும்.
2020ன் ஒலிம்பிக் விளையாட்டுப் போட்டிகள் சென்னையில் நடக்க சாத்தியங்கள் இருக்கிறதா 2008ல் பெய்ஜிங், 2012ல் லண்டன், 2016ஐ விட்டு விடுவோம். 2015ல் சென்னை பெயரை போட்டியில் சேர்க்க என்ன வசதிகள் என்ன அமைப்புகள் தேவை என்று நகரத் தந்தை எதிர்கால குறிக்கோள் வரையறுக்கலாம்.
சென்னை : சிலிகான் சமவெளி
சென்னை கடந்த நான்கு வருடங்களாக ஒரு மிகப்பெரிய சிலிகான் புரட்சியை அமைதியாக செய்து வருகிறது... ஆறு மாதங்களுக்கு முன் எடுத்த ஒரு சர்வேயில் 2005-2006 ஆண்டில் மட்டும் நம் சென்னையில் மென்பொருள் நிறுவனங்களுக்கு சுமார் ஒரு கோடியே பத்து லட்சம் சதுர அடி அளவுக்கு கட்டமைப்பு தேவைகள் என CMDAவிடம் விண்ணப்பித்துள்ளன. அனைத்து விண்ணப்பங்களும் ஏற்கப்பட்டு இடம் ஒதுக்கப்பட்டு, தற்சமயம் சென்னை மற்றும் அதைச் சுற்றி உள்ள இடங்களில் அவை விண்ணைத் தொடும் கட்டிடங்களாக வளர்ந்துவருகிறன. இன்று சென்னையில் வளர்ந்துவிட்ட மென்பொருள் நிறுவன கட்டிடங்களும், கட்டப்பட்டுவரும் மென்பொருள் நிறுவன கட்டிடங்களும் மேலே உள்ள சென்னை வரைபடத்தில் பார்க்க முடியும்.
இனி சென்னையில் வானளாவிய, விண்ணைத் தொடும் கட்டிடங்களும் (Skyscrappers) சாதாரண விசயமாக விரைவில் ஆகக்கூடும். CMDAவிடம் அனுமதி பெற்று கட்டப்பட்டு வரும் பலவற்றில் ஒரு சில வரைவு படங்கள் எனக்கு சிக்கின. அவை உங்கள் பார்வைக்கு. ஒரு ஹைடெக் நகரமாக மாறப்போகும் சென்னை, இனி நம்மை மட்டும் அல்ல, அனைத்து மென்/கணிப்பொறி நிறுவனங்களை தன் வசபடுத்தப்போகிறது என்பதில் எனக்கு ஐயமில்லை.
குறிப்பிடும் படியான சில விவரங்கள்:
CTS தன் பங்குக்கு சுமார் பத்து லட்சம் சதுர அடி அளவுக்கு தன் அலுவலகத்தை விரிவாக்கம் செய்ய திட்டமிட்டுள்ளது.
IBM தன் அலுவலக பரப்பளவை சென்னையில் சுமார் ஒன்பது லட்சம் ச.அடி வளர்த்துக்கொள்ள திட்டமிட்டுள்ளது.
TCS மற்றும் சத்யம் தலா எட்டு லட்சம் ச.அடி அளவுக்கு சென்னையில் தங்களை விரிவாக்க திட்டமிட்டு அதற்கான இடம் மற்றும் கட்டுமான பணியும் முடிவடையும் தருவாயில் உள்ளது.
இன்போசிஸ்க்கு சுமார் ஏழு லட்சம் ச.அடி அலுவலக கட்டிடம் உருவாகி வருகிறது.
மற்ற நிறுவனங்களின் தேவைகள் : 2005- 2006 எடுக்கப்பட்ட கணக்கெடுப்பு:
ABN AMRO - நான்கு லட்சம் ச.அடி
Accenture - ஆறு லட்சம் ச.அடி
Alcatel - ஒரு லட்சம் ச.அடி
Alstom - ஒரு லட்சம் ச.அடி
American Express - இரண்டு லட்சம் ச.அடி
CMC - இரண்டு லட்சம் ச.அடி
Convergys - மூன்று லட்சம் ச.அடி
Convansys - மூன்று லட்சம் ச.அடி
EDS - மூன்று லட்சம் ச.அடி
Flextronics - ஆறு லட்சம் ச.அடி
Ford - மூன்று லட்சம் ச.அடி
HP - மூன்று லட்சம் ச.அடி
IGATE - இரண்டு லட்சம் ச.அடி
Mastek - மூன்று லட்சம் ச.அடி
Merrill Lynch - இரண்டு லட்சம் ச.அடி
Nokia - இரண்டு லட்சம் ச.அடி
Sidemen's - ஒரு லட்சம் ச.அடி
Sify - இரண்டு லட்சம் ச.அடி
Sintel - இரண்டு லட்சம் ச.அடி
Slash Support - இரண்டு லட்சம் ச.அடி
Sutherland - இரண்டு லட்சம் ச.அடி
Verizon - இரண்டு லட்சம் ச.அடி
Wipro - ஆறு லட்சம் ச.அடி
இவை அனைத்தும் 2005-2006 எடுக்கப்பட்ட கணக்கெடுப்பு. இன்று தேவைகள் மேலும் உயர்ந்து வருகிறது.
டாடா கன்சல்டன்சி தன் பங்கிற்கு சுமார் இருபத்தி எட்டு ஏக்கர் பரப்பளவில் பன்னிரண்டு கட்டிடங்களை கொண்ட ஒரு கணிபொறிப் பூங்காவை 2007-ல் துவக்க திட்டமிட்டு, சிறுசேரியில் Siruseri Techno Park என்று பெயரிட்டு கட்டி வருகிறது. இதில் 20,000 கணிப்பொறியாளர்களுக்கு வேலை வாய்ப்புள்ளதாகவும் TCS தகவல் வெளியிட்டுள்ளது.
இவை அல்லாமல் Dell, Microsoft, Sun Microsystems என அனைத்து பன்னாட்டு மென்பொருள் நிறுவனங்களும் சென்னையை நோக்கி வருகிறது. இன்றைய சென்னையின் உள்கட்டமைப்பு, மனித வளம், அரசின் ஆதரவு என பல காரணங்கள் இந்த மென்பொருள் நிறுவனங்களை சென்னையை பார்க்க உறுதுணையாக இருந்திருக்க வேண்டும்.
உயர்ந்து வரும் இந்த IT கட்டிங்கள் நமக்கு ஒரு வரப்பிரசாதமாக இருக்கக் கூடும். அதே சமயம் சில பிரச்சனைகளும் வரக்கூடும். இந்த IT கம்பெனிகளின் வளர்ச்சியால் உயர்ந்து வரும் ரியல் எஸ்டேட் விலை மற்றும் வீட்டு வாடகை, சாதாரண மக்களை பாதிக்ககூடும். உதாரணத்துக்கு, சென்னையின் suburb என்று கருதப்பட்ட துரைப்பாக்கத்தில் நான்கு - ஐந்து வருடங்களுக்கு முன் ஒரு 1000 ச.அடி வீட்டு வாடகை சுமார் ரூ 1000 இருந்தது, இன்று ரூ 5000 - 7000 வரை எட்டிவிட்டது. ஒரு Ground நிலம் இரண்டு லட்சம் கூட இல்லாமல் இருந்தது. இன்று பன்மடங்காக உயர்ந்து சுமார் இருபது லட்சம் என்ற அளவுக்கு வளர்ந்துவிட்டது. இதே நிலைதான் சென்னையை சுற்றியுள்ள மற்ற இடங்களிலும் காணப்படுகிறது. இதே போல் தனி மனித வருமானம், செலவு திறன் என்பவை இதற்கு அனுசரித்தாற் போல் உயர்ந்தால் இது ஆரோக்கியமானதாக இருக்ககூடும். எனினும் இதன் உண்மையான தாக்கம் என்பது, போக போகதான் நமக்குத் தெரியவரும். அரசு இது போன்று எழும் சில பிரச்சனைகளை ஆராய்ந்து, இதற்கான கட்டுப்பாட்டு வரைமுறை இயந்திரத்தை இன்றே இயக்கத் துவங்கினால், வரும் காலத்தில், சாதாரண நடுத்தர மக்கள் எதிர்நோக்க உள்ள பிரச்சனைகள் கட்டுப்படுத்தபடலாம்.
இவையன்றி இத்தனை அலுவலகங்கள் வருமாயின், அவற்றுக்குத் தேவையான தண்ணீர், மின்சாரம், சாலை மற்றும் போக்குவரத்து போன்ற வசதிகளைப் பெருக்குவதற்கான வழிவகைகளில் அரசாங்கம் கவனம் செலுத்தி, அதை தக்கவைத்துக்கொள்ள வேண்டும்.
எது எப்படியோ இன்று, படித்து, சுமாரான ஆங்கிலத்தில் பேச்சுத் திறன் பெற்ற இளைஞர்களுக்கு வேலையில்லை என்ற குறை கண்டிப்பாக இல்லாமல் செய்துவிடும் இந்த IT நிறுவனங்களின் அசுரவளர்ச்சி என்பது நிதர்சனமான உண்மை. தமிழகத்தில் வருடத்துக்கு சுமார் ஒரு லட்சம் பொறியியல் பட்டதாரிகளும், பல லட்சம் ஏனைய பட்டதாரிகளும் உருவாக்கப்படுகிறார்கள். இவர்கள் அனைவரும் இதனால் நன்கு பயன் பெறுவார்கள்.
இப்படி ஒரு அசத்தல் ரிப்போர்ட் பார்க்கும் போது இனி நம் சென்னைவாசிகளோ/ தமிழர்களோ வேலைக்காக பூனே, நொய்டா, பங்களூரு என பல நகரங்களுக்கு படை எடுக்க வேண்டிய தேவை எழாது என்பது நிச்சயம்.
இந்த வளர்ச்சி அடுத்த சில ஆண்டுகளில் நம் சென்னையை இந்தியாவின் சிலிகான் சிட்டியாக உருவெடுக்கும் என்று பெருமிதம் கொள்வோம்.
புள்ளிவிரங்களுக்கு நன்றி: MARG & Business Week.
ஒரு காலத்தில் சொந்த வாகனமில்லாத சென்னை மக்கள், தனியார் போக்குவரத்துக்கு ஆட்டோக்களை மட்டுமே நம்பிக் கொண்டிருந்தர். ஆனால் சென்னை நகரை இன்று ஆள்வது கால் டாக்ஸிக்கள். ட்ராவல்ஸ் கார்கள் போல் அல்லாமல், கூப்பிட்ட இடத்துக்கு கூப்பிட்ட நேரத்துக்கு வந்து நிற்கும் கால் டாக்ஸி சேவைகள் தொடங்கியது 2000த்தில் தான்.
வியாபார நிலையங்கள், ஆபரணங்கள், மருந்து விற்பனை என்று பல தளங்களிலும் கால் பதித்திருந்த பாரதி(BARATHI) நிறுவனம் தான் சென்னையின் முதல் கால் டாக்ஸி நிறுவனம். 2000ல் 36 கார்களுடன் தொடங்கிய இந்த நிறுவனத்துக்கு இன்று இருநூறுக்கும் அதிகமான சிற்றுந்துகள் இயங்கிக் கொண்டிருக்கிறன. பாரதி நிறுவனத்தின் கார்கள் எல்லாமே மாருதி ஆம்னி மட்டுமே. சிறு இடைவெளிகளிலும் புக முடிந்த அமைப்பு, நான்கு பயணிகள் வரை இருக்கை வசதி, பொருட்களை அதிகம் எடுத்துச் செல்ல முடிந்த வசதி, என்பதோடல்லாமல், ஆம்னி வண்டிகளில் வயர்லெஸ் வகைக் கருவிகள் பொருத்தவும் வசதி இருப்பது ஒரு காரணம்.
சென்னையின் மற்றொரு குறிப்பிடத் தகுந்த கால் டாக்ஸி நிறுவனம் பாஸ்ட் ட்ராக்(Fast Track). 2001இல் செயல்படத் துவங்கிய இந்த நிறுவனத்தின் மேலாளர் துரைராஜனுக்கு, இந்தத் துறை பற்றிய யோசனை வந்தது பெங்களூர் மற்றும் சிங்கப்பூரில் இருக்கும் கால் டாக்ஸிக்களைப் பார்த்துத் தானாம்.
பொதுவில் எல்லா நிறுவனங்களும் ஆம்னியையே விரும்பும்போது, சென்னை கால் டாக்ஸி, ஈஸி கால் டாக்ஸி போன்ற சில நிறுவனங்கள் அம்பாஸிடர் கார்களைப் பயன்படுத்துகின்றன. அம்பாசிடர் கார்களின் வசதியான இருக்கைகளும், அவற்றின் குறைந்த விலையுமே இதற்குக் காரணம். மற்றபடி, சிக்சாக்(zigzag cool taxi) போல், எல்லா வித வாகனங்களும் வைத்திருப்பவர்களும் இருக்கிறார்கள்.
கால் டேக்ஸியின் குறைந்த அளவு தூரத்துக்கான கட்டணம் 50ரூபாயில் தொடங்குகிறது. அதன்பின் மீட்டருக்கு 9 ரூபாய் என்று கட்டணம் வசூலிக்கிறார்கள். 30 நிமிடங்களுக்கு மேலே போனால் மட்டுமே காத்திருத்தலுக்கான கட்டணம். இரவு 11 முதல் காலை 5 மணி வரையிலான சேவைக்கு 50% அதிக கட்டணம்.
GPS, வயர்லெஸ் கருவிகள் போன்ற வசதிகள் இருப்பதால், கால் டேக்ஸிக்கு அழைத்து 15 நிமிடங்களுக்குள் வீட்டு வாசலில் வந்து நிற்கிறது வண்டி. ஒரு முறை பெயர், வீட்டு தொலைபேசி எண், முகவரி எல்லாம் கொடுத்துவிட்டால், அடுத்த முறை பேசும் போது வெறும் தொலை பேசி எண்ணை வைத்து வீட்டு முகவரி, அடையாளம் எல்லாம் சொல்லிவிடுகிறார்கள்.
கால் டாக்ஸிக்கள் நாம் சொல்லும் இடங்களுக்குப் போவது மட்டுமில்லாமல், சுற்றுலாத் தலங்கள், தீம் பார்க்குகளுக்கும் பேக்கேஜ் கட்டணங்கள் வைத்திருக்கிறார்கள். உதாரணத்துக்கு, பாஸ்ட் டிராக் கிஷ்கிந்தாவுடனும், zigzag மாயாஜால், MGM உடனும் இந்த மாதிரியான சேவை சார்புப் பிரிவுகளை வைத்திருக்கிறார்கள்.
இதுவல்லாமல், சென்னையின் கார்ப்பொரேட் தனியார் மென்பொருள் நிறுவனங்களும் கூட இந்த கால் டாக்ஸி நிறுவனங்களுடன் ஒப்பந்த உடன்படிக்கை செய்திருக்கிறார்கள். அதன்படி, சில கால் டேக்ஸி நிறுவனங்கள் சில மென்பொருள் நிறுவனங்களுக்காக தன் வண்டிகளில் பெரும்பாலானவற்றை ஒதுக்கிவைப்பதும், 5% முதல் 10% வரை கட்டணங்களில் தள்ளுபடி தருவதும் கூட உண்டு. ஈஸி கால் டேக்ஸி விப்ரோவுடனும், பாஸ்ட் டிராக் சி.டீ.எஸ்(CTS)ஸுடனும் இது போன்ற ஒப்பந்த அடிப்படையில் இயங்குகின்றன. இது போன்ற மென்பொருள் நிறுவனங்களை மட்டுமே நம்பி தமது சொந்த டாக்ஸியைக் கால் டாக்ஸியாக ஓட்டுபவர்களும் உண்டு.
பொதுவில் கால் டாக்ஸிக்களால், டிராவல் கார்களுக்கு எந்தவித தொழில் போட்டியும் இல்லை என்று சொல்கிறார்கள்.
வளர்ந்து வரும் சென்னையின் மக்கள் தொகைக்கு இது போன்ற போக்குவரத்து வசதிகள் பெரிய வரம். அதிலும், ஆட்டோக்களின் தனியுடைமையாக இருந்த தனியார் போக்குவரத்தில் கிட்டத் தட்ட ஆட்டோக்கள் கேட்கும் கூலியை கால் டாக்ஸியில் இன்னும் கொஞ்சம் அதிகம் கொடுத்து வசதியாக உட்கார்ந்தும், பொருட்களை வைத்துக் கொண்டும் போக முடிந்தது பெரிய விடுதலையாகத் தான் சென்னை மக்கள் உணர்கிறார்கள்.
சென்னையின் கால் டாக்ஸி நிறுவனங்களின் முழுமையான பட்டியல்கள்:
சென்னை:புராதன முருகன் ஆலயம் கண்டுபிடிப்பு
தமிழகத்தில் சங்க காலத்தில் உருவாக்கப்பட்டதாகக் கருதப்படும் முருகன் கோயில் ஒன்றின் இடிபாடுகளை இந்திய அகழ்வாரய்ச்சியாளர்கள் கண்டுபிடித்துள்ளனர்.
மகாபலிபுரத்துக்கு வடக்கே சாலாவான் குப்பம் என்னும் இடத்தில் ஆராய்ச்சிகளை மேற்கொண்டிருந்த ஆய்வாளர்கள் அங்கு சுனாமி தாக்குதலுக்கு பின்னர் மண்ணின் அடியில் இருந்து வெளிவந்து காணப்பட்ட ஒரு கல்வெட்டை கண்டுள்ளனர்.
அகழ்வு வேலைகள் தொடருகின்றனஅதில் கர்நாடகத்தில் இருந்து தமிழகத்துக்கு படையெடுத்து வந்து, ஆட்சி செய்த இராஷ்டிரகூடர்கள் அங்கிருந்த ஒரு கோயிலுக்கு மானியங்கள் வழங்கியதாகக் கூறப்பட்டிருந்தது.
அதனை அடுத்து அங்கு ஆய்வு நடத்திய போது, அந்தப் பகுதிக்கு அருகிலே மண்ணில் புதைந்த நிலையில் ஒரு முருகன் ஆலயத்தைக் ஆய்வாளர்கள் கண்டு பிடித்துள்ளனர்.
அகழ்வுப் பணியில் மும்முரம்ஆனால் ஆய்வுகளை அவர்கள் தொடர்ந்த போது, அந்த கோயிலின் அடியில் மேலும் மண்ணில் புதைந்த நிலையில் மற்றொமொரு கோயிலும் காணப்பட்டுள்ளது.
அதாவது முதலில் பல்லவர்களால் சங்க காலத்தில் கட்டப்பட்ட ஒரு கோயில், சுனாமி அலைகளால் சேதமடையவே, அதன் மீது மீண்டும் மற்றுமொரு கோயில் பின்னர் ஆண்ட மன்னர்களால் கட்டப்பட்டுள்ளதாகத் தெரிகிறது என்று கூறுகிறார் சென்னை அகழ்வாராய்ச்சித் துறையைச் சேர்ந்த டி. சத்யமூர்த்தி அவர்கள்.
மீட்கப்பட்ட சில தூண்கள்பின்னர் இரண்டாவது கோயிலும்(மேலே இருந்த கோயில்) சுனாமியால் தாக்கப்பட்டுள்ளதாகத் தெரிகிறது.
இந்தக் கோயில் கி.மு 2வது நூற்றாண்டுக்கும் கி.பி முதலாவது நூற்றாண்டுக்கும் இடைப்பட்டதாக இருக்க வேண்டும் என்று கருதப்படுவதாகவும் ஆய்வுகள் தொடர்வதாகவும் சத்யமூர்த்தி கூறினார்.
இணையம் குறித்து சென்னையில் மாநாடு
இணையம் குறித்து சென்னையில் மாநாடு
இணையத்தில் தகவல் பரிமாற்றம் நடைபெறும் முறையினை பிரதிபலிக்கும் வகையில் மாநாடு
பிளாக்கிங் தகவல் பரிமாற்ற முறை வேகமாக பரவி வருகின்றது
இணையதளத்தில் தகவல்பரிமாற்றம் நடைபெறும் முறையின் எதிர்காலநிலையை பிரதிபலிக்கும் விதமாக, தமிழகத் தலைநகர் சென்னையில் செப்டம்பர் மாதம் ஒன்பது மற்றும் பத்தாம் தேதிகளில் தேசிய அளவிலான இரண்டு நாள் மாநாடு ஒன்று நடைபெற்றது.
தகவல் தொழில்நுட்பத்துறையில் மிகப்பெரிய புரட்சியாக கருதப்படும் இன்டர்நெட் எனப்படும் இணையத்தில் தகவல்களை பரிமாறிக்கொள்ளும் முறைகளில் பிளாக்கிங் என்கிற நடைமுறை தற்போது அதிவேகமாக பிரபலமடைந்துவருகிறது. இதை தமிழில் வலைப்பதிவுகள் என்றும் வலைப்பூக்கள் என்றும் வலைப்பின்னல்கள் என்றும் பல பெயர்களில் அழைக்கிறார்கள்.
பத்திரிகைத்துறையின் ஆரம்பகாலகட்டத்தில் கையெழுத்துப்பிரதிகள் நடத்தப்பட்டன. அதாவது தனிமனிதர் ஒருவர் தனக்கு பிடித்த விடயங்கள் பற்றிய தனது கருத்துக்களை கையால் எழுதி தனிச்சுற்றுக்கு விடுவது கையெழுத்துப்பிரதியாக விளங்கிவந்தது. ஏறக்குறைய அதேபோன்றதொரு விடயம் தான் இணையத்தில் வலைப்பதிவுகளாக உருவெடுத்திருக்கிறது.
இந்திய அளவில் வலைப்பதிவுகளை உருவாக்குபவர்கள் சென்னையில் தான் அதிகம் என்கிறது புள்ளி விபரங்கள்
அதாவது, இணையத்தில் உலவத்தெரிந்த யார் வேண்டுமானாலும் இந்த வலைப்பதிவுகளை உருவாக்கலாம். இதற்கு கட்டணம் எதுவும் இல்லை. இதற்கு பெரிய தொழில்நுட்ப அறிவும் தேவையில்லை. பேசுவதில், எழுதுவதில் மற்றவர்களோடு கருத்துப்பரிமாறுவதில் ஆர்வம் இருக்கும் யாரும் இந்த வலைப்பதிவுகளை உருவாக்கலாம்.
ஒருவகையில் இந்த வலைப்பதிவுகள், தனிமனிதர்களின் இணையதள தகவல் மற்றும் கருத்துப்பரிமாற்றத்திற்கான எதிர்கால தனிமனித ஊடகங்களாக உருவெடுத்து வருகின்றன.
இந்திய அளவில் இப்படிப்பட்ட வலைப்பதிவுகளை உருவாக்குபவர்கள் அதிகம்பேர் சென்னையில் இருப்பதாக புள்ளிவிவரங்கள் தெரிவிக்கின்றன.
நன்றி : பி பி சி
மேலும் : சுட்டி : பட்டிக்காட்டான் பார்த்த மிட்டாய்க்கடை - BlogCamp
இரு வாரங்களுக்கு முன்பு, வார விடுமுறைக்கு ஊருக்கு சென்று விட்டு கோவை விரைவுவண்டியில் கிளம்பி சென்னை வந்து சேர்ந்தேன். இரவு சுமார் 9:45 மணி இருக்கும். சென்னை மத்திய இரயில் நிறுத்தத்தில் இருக்கும் சுரங்க வழியில் புகுந்து, சுரங்கத்தில் சாலையை கடந்து, தாம்பரம் நோக்கிச் செல்லும் இரயில் பிடிக்க சுரங்க பாதையை உபயோகித்தேன். சுரங்கப்பாதையை உபயோகித்து சாலையை கடக்க வேண்டும் என்பது இலக்கு. நடந்தது
 சுரங்கப்பாதை உள்ளே மின்சாரம் இல்லை. ஒரே (ஒரு) இருட்டு. சுரங்க பாதையை உபயோகிப்பவர்கள் உள்ளே தங்கள் கைபேசியில் இருக்கும் சிறு வெளிச்சத்தின் மூலம் கடந்தார்கள். கைபேசி இல்லாதவர்கள், அடுத்தவர் வெளிச்சத்தை இரவல் வாங்கி உபயோகித்தார்கள். அதுவும் உள்ளே கடப்பவர்களைப் பார்க்க வேண்டுமே. உள்ளே இறங்கியதும் வேக வேகமாக நடக்க ஆரம்பித்தார்கள். எல்லாம் திருட்டு பயம் தான். அது அவர்கள் நடையில் நன்றாகவே தெரிந்தது. எனக்கோ geographical பிரச்சினை. கண்ணை கட்டி ஒரு சுற்று சுற்றி விட்டால் எந்த திசையில் இருக்கிறோம் என்பதே தெரியாது. (இந்த பிரச்சினை பெரும்பாலும் பெண்களுக்கு அதிகமாம்).
சுரங்க அமைப்புப் படி, நான் சுரங்கத்தில் இறங்கி நடந்து, கொஞ்ச தூரத்தில் இடது பக்கம் திரும்பி நடந்து, பின் படிகள் ஏற வேண்டும். உள்ளே அங்கிருந்த ஒரு நடை பாதை கடைக்காரர் இரு மெழுகுவர்த்திகளை ஏற்றி தொண்டு புரிந்தார். எனக்கு முன்னால் சென்ற பெண்மனி ஒருவர் அவசர அவசரமாக நடந்துக் கொண்டிருந்தார். உள்ளே நடந்த இந்த கலாட்டாக்களை கவனித்து குழம்பிப் போய், கவணிக்காமல், இடது பக்கம் திரும்பாமல் நேரே இருந்த படி வழியாக மேலே வந்தேன். புரிந்ததா என் குழப்பம். மேலே வந்து பார்க்கிறேன், ஒரு கணம் எங்கே இருக்கிறேன் என்று குழம்பி விட்டேன். சில வினாடிகளில் சுதாரித்துக் கொண்டு நான் செய்த தவறை தெரிந்து கொண்டு எனக்கு மனதுக்குள் ஒரே சிரிப்பு. என்னையும் அறியாமல் சிரித்து விட்டேன். எதிரில் இருந்த காவல்துறை ஊழியர் என்னை ஒரு மாதிரியாக பார்த்தார் (அல்லது, ஒரு மாதிரியாக பார்ப்பது போன்ற உணர்வு). என் முட்டாள்தனத்தை உணர்ந்து, பின் என்ன செய்ய, மீண்டும் சுரங்கப்பாதை உபயோகித்து சாலையை கடந்தேன்.
குழந்தை எழுத்தாளர் திருவிழா - சென்னை
சென்னையில் குழந்தை எழுத்தாளர் திருவிழா என்ற அறிவிப்பு எங்கள் அலுவலக மடலில் வந்த போதே இதற்குப் போயே தீர்வது என்று முடிவெடுத்துவிட்டேன்.
சென்னை ராணி மேரி கல்லூரியில் சனி ஞாயிறு என்று இரண்டு நாள் திருவிழாவாக நடந்த இந்த நிகழ்ச்சி, குழந்தை இலக்கியம் எழுதும் எழுத்தாளர்களுக்கான விழா அல்ல.
கதை எழுதுபவர்களே, 8 முதல் 14 வயதான குழந்தைகள் தான் - தமிழகத்தின் பல்வேறு கிராமங்களைச் சேர்ந்த சின்னஞ் சிறு குழந்தைகள்.
மூன்று மாதங்களுக்கு முன்பு, தமிழ்நாட்டின் கிராமங்களிலும் சேரிகளிலும் கல்வி, சுகாதாரம் மற்றும் கிராமப்புற வளர்ச்சிப் பணிகளில் ஈடுபடும் தன்னார்வ அமைப்பான எய்ட் இந்தியா, குழந்தைகளுக்கான சிறுகதைப் போட்டிகளை நடத்தியது.
தமிழ்நாட்டின் ஆயிரக்கணக்கான கிராமங்கள் தோறும், சுமார் 15000 குழந்தைகள் போட்டிகளில் கலந்து கொண்டனர். கிராமம், வட்டாரம், மாவட்டம் என்று பல நிலைகளில் வெற்றி பெற்ற சுமார் 180 குழந்தைகளுக்கு சென்னை ராணி மேரி கல்லூரியில் இரண்டு நாள் பயிலரங்கங்கள் கடந்த சனி, ஞாயிறில் நடந்தன.
பொம்மை செய்தல், கணித விளையாட்டுக்கள், எளிய அறிவியல் பரிசோதனைகளைப் பற்றிய விளக்கங்கள், காகித மடிப்புக் கலை, இசையும் இசை சார்ந்த விளையாட்டுக்களும், கேலிச் சித்திரம் வரையும் பயிற்சி, களிமண் சிற்பம் செய்தல், அட்டை பொம்மை செய்தல் முதலிய பல விளையாட்டு சார்ந்த கல்வி வகுப்புகளில் குழந்தைகள் பங்கு பெற்றனர். இவை தவிர மந்திரக் காட்சிகள், கடற்கரைப் பயணம், தொலைநோக்கி மூலம் வானத்தைப் பார்ப்பது, பாம்பு மற்றும் முதலைப் பண்ணை சுற்றுலா, புதையல்வேட்டை என்று பல நிகழ்ச்சிகள் குழந்தைகளுக்காக ஏற்பாடு செய்யப் பட்டிருந்தன.
பல்வேறு கிராமங்களிலிருந்தும் வந்திருந்த சின்னச் சின்னக் குழந்தைகள் பொம்மைகள் செய்வதும், காதிங்களை மடித்து யானை முகங்கள் செய்தலும் பார்க்க மிக அழகான காட்சி. (இன்னும் நிறைய முகங்கள் செய்திருந்தார்கள்.. நம்ம கண்ணுக்கு வேறே ஏதாவது பட்டால் தானே :) )
எழுத்தாளர்கள் யூமா வாசுகியும், கூத்தலிங்கமும் வந்திருந்து குழந்தைகளுக்கு கதைப் பயிலரங்கங்களும் நடத்தினர்.
குழந்தை எழுத்தாளர்கள் மிகவும் பிஸியாக அங்கும் இங்கும் ஓடிக் கொண்டே படித்துக் கொண்டிருந்ததால், யாரையும் பேட்டி காண அவகாசம் வாய்க்கவில்லை.
எய்ட் இந்தியா சத்தமில்லாமல் செய்துவரும் இன்னுமொரு விஷயம் யுரேகா என்னும் நடமாடும் புத்தக நிலையம். சிறுவர் புத்தகங்கள் அதிகம் இருந்தாலும், கிராமப்புறக் குழந்தைகளுக்கு இவை கிடைப்பது அபூர்வம். அப்படியே கிடைக்கும் ஒன்றிரண்டு புத்தகங்களையும் இந்தச் சிறுவர்கள் ஏனோ படிக்க ஆர்வம் காட்டுவதில்லை. இந்தக் குறைகளைக் களைய வந்தது தான் யுரேகா புத்தக நிலையம்.
குழந்தை இலக்கிய எழுத்தாளர்களை வைத்து கதை அட்டைகள் உருவாக்கப் படுகின்றன. இவை, குழந்தைகளின் வீடுகளுக்கே கொடுத்தனுப்பப் படுகின்றன. குழந்தைகள் கதை அட்டைகளைப் படித்துவிட்டு அடுத்த குழந்தைக்குக் கொடுத்துவிட வேண்டும். இது போன்ற நடமாடும் நூலகங்களால், கிராமப்புறக் குழந்தைகளுக்கும் கதைகளைப் பற்றி அறிய ஒரு வாய்ப்பு கிட்டுகிறது.
இன்று தமிழகத்து கிராமங்களில் 1800 யூரேகா நூலகங்கள் உள்ளன. குழந்தைகளுக்கு மட்டுமன்றி, பெரியவர்களுக்கும் இந்த நூலகங்கள் தொடர் கல்விக் கூடங்களாகும்.
"ஸ, ரி, க," என்று விளையாட்டாய் இசை கற்றுக் கொண்டிருந்த குழந்தைகளைப் பார்த்துக் கொண்டே படியிறங்கியபோது, அதே கல்லூரி வளாகத்தின் பாதி கட்டி முடிந்த புதிய கட்டிடத்தின் தளத்துக்கு தண்ணீர் ஊற்றிக் கொண்டிருந்த பத்து வயது நிரம்பாத சிறுமியின் உருவம் நாம் இன்னும் போக வேண்டிய தூரத்தை நினைவுப்படுத்துவது போல் மனதை என்னவோ செய்தது.
நாகேஸ்வர ராவ் பூங்கா, மயிலாப்பூர்
ஊரல்ல, உறவாகவே கலந்துவிட்ட சென்னையின் இதயப் பகுதியில் வலைபதிவர் சந்திப்பு...
மயிலையின் நாகேஸ்வர ராவ் பூங்காவில் மாலை 5.45 மணி முதலே உங்கள் அனைவரையும் எதிர்பார்க்கிறோம்..
முன்னறிவிப்புகளும், வார இறுதி நாட்களிலும் வைத்திருக்கலாம் என்னும் நண்பர்களின் வருத்தங்கள் புரிந்தாலும், திடீரென ஏற்பாடாகி விட்டன எல்லாமும்...
வழியும், பிற விவரமும் வேண்டுமெனின், நண்பர்களைத் தொடர்பு கொள்ளலாம் :
குப்புசாமி - 98409 84328
போன அறிவிப்புப் பதிவில் நேர்ந்துவிட்ட தவறுகள் இந்த முறையும் நேராமல் இருக்க, அனானி பின்னூட்டங்கள் அறவே நிறுத்திவைக்கப் படுகின்றன. அனானி பின்னூட்டங்களினால் மனம் வருந்திய அன்பர்களுக்கும் எங்கள் மன்னிப்புகள்.
சென்னை : சிலிகான் சமவெளி
சென்னை:புராதன முருகன் ஆலயம் கண்டுபிடிப்பு
இணையம் குறித்து சென்னையில் மாநாடு
குழந்தை எழுத்தாளர் திருவிழா - சென்னை
சென்னை ட்ராபி லைவ் (1)
சென்னை மாநகர பேருந்துகள் பற்றிய தகவல்


Garudasevai கருட சேவை: நங்க நல்லூர் பஞ்ச கருடசேவை

பெருமாளை கருட வாகனத்தில் சேவித்தவர்களுக்கு மறுபிறவி கிடையாது என்பது ஐதீகம். பல் வேறு தலங்களின் கருட சேவையை சேவிக்க வாருங்கள்.
நங்க நல்லூர் பஞ்ச கருடசேவை
தருமமிகு சென்னை என்று வள்ளலார் சுவாமிகளால் சிறப்பிக்கப் பெற்ற சென்னை மாநகரம் வளர வளர சுற்றுப்புற பகுதிகள் எல்லாம் கான்க்ரீட் காடுகளாக மாற ஆரம்பித்தன. இவ்வாறு உருவான பகுதிதான் நங்கநல்லூர் பகுதி. தமிழர்கள் எங்கு சென்றாலும் தங்கள் பாரம்பரியத்தை மறப்பதில்லை. அது போல தாங்கள் வழிபடும் தெய்வங்களையும் மறப்பதில்லை. அவர்கள் குடியேறும் இடங்களில் தங்கள் தங்கள் தெய்வத்திற்க்கு புதுப் புது கோவில்களை கட்டி வழிபடுகின்றனர். அவ்வாறு பழவந்தாங்கல் என்னும் புகை வண்டி நிலையத்தை சுற்றி நங்கநல்லூர் பகுதி வளர்ந்தது. அப்பகுதி வளர வளர பலப்பல திருக்கோவில்களும் அப்பகுதிகளில் வந்தன, 32 அடி விஸ்வரூப ஆஞ்சனேயர் ஆலயம் மிகவும் சிறப்பு பெற்றது. மேலும் லக்ஷ்மி நரசிம்மர் ஆலயம், இராகவேந்திரர் அதிஷ்டானம், இராஜராஜேஸ்வரி ஆசிரமம் என்று பல்வேறு ஆன்மீக திருக்கோவில்கள் அமைக்கப்பட்டன. அது போலவே சுற்றியுள்ள மடிப்பாக்கம், ஆதம்பாக்கம், உள்ளகரம் ஆகிய பகுதிகளிலும் பல்வேறு ஆலயங்கள் அமைந்தன. இப்பகுதியில் உள்ள சில அன்பர்கள் இணைந்து நாங்கூரில் நடைபெறுவது
பஞ்ச கருட சேவை அறிவிப்புப் பலகை
பஞ்ச கருட சேவை என்றுதான் அறிவிப்பு வந்தது ஆனால் செல்லம்மாள் வித்யாலயா சென்ற போது ஒரு இன்ப அதிர்ச்சி ஆறு பெருமாள்கள் சேவை சாதித்தனர்.
ஓடாதவாளரியின் உருவாகி இரணியனை வாடாத வள்ளுகிரால் பிளந்தளந்த மால்
ஸ்ரீ லக்ஷ்மி ந்ருஸிம்ஹ பெருமாள்
கோடானு கோடி புண்ணீயம் செய்திருந்தால் மட்டுமே பெருமாளை பெரிய திருவடியாக் கருடனில் சேவிக்க முடியும் அதுவும் அவரே மனமுவந்து நம் அருகில் வந்து சேவை சாதிக்கின்றார் என்றார் எவ்வளவு பேறு பெற்றிருக்கின்றோம்.
செடியாய வல்வினைகள் தீர்க்கும் திருமாலே
புள்ளை ஊர்வான் பெருமாள், அவருடைய கொடியும் புள்ளே. கருடன் வேத ஸ்வரூபன், கருடனில் பெருமாள் வலம்வருவதால் பெருமாள் வேதத்தின் உட்பொருளாக விளங்குகின்றார்.
என்னப்பனெனக்காயிருளாய் என்னைப்பெற்றவளாய் பொன்னப்பன்மணியப்பன்முத்தப்பன் என்னப்பனுமாய் மின்னப்பொன்மதிள்சூழ் திருவிண்ணகர்சேர்ந்தவப்பன் தன்னொப்பாரில்லப்பன் தந்தனன்தனதாள்நிழலே.
கருடனில் பெருமாள் வருவது மிக்க விசேஷம், அருள் பாலிப்பதில் ஒரு நொடி கூட தாமதிப்பதில்லை எனவேதான் எல்லா திவ்ய தேசங்களிலும் கருடன் நின்ற கோலத்தில் எப்போதும் புறப்படத் தயாரான நிலையில் சேவை சாதிக்கின்றார்.
ஸ்ரீ லக்ஷ்மி ந்ருஸிம்ஹ பெருமாள்
நதியில் விழுந்த கட்டை எதைப்பற்றியும் கவலைப் படாமல் கடலை அடைவதைப் போல காய்சினப் பறவை ஏறி அருள் பாலிக்கும் பெருமாளை பற்றினால் நாமும் முக்தி அடையலாம்.
முனிஇவ்வுலகேழும் இருள்மண்டியுண்ண முனிவரொடுதானவர்கள்திசைப்ப வந்து மன்னுகலைநால்வேதப்பொருளையெல்லாம் பரிமுகமாய் அருளியஎம்பரமன் காண்மின்
லக்ஷ்மி ந்ருஸிம்ஹர், ஸ்ரீநிவாசர், ஒப்பிலியப்பர்
கவளமாகதத்தகரியுய்யப் பொய்கைக் கராம் கொளக் கலங்கி உள்நினைந்து துவள மேல்வந்துதோன்றி வன்முதலை துணிபடர்ச்சுடுபடைதுரந்தோன்
அன்றிமன்றொன்றிலம்நின்சரணேயென்று அகலிரும் பொய்கையின்வாய் நின்றுதன்நீள்கழலேத்திய ஆனையின்நெஞ்சிடர்தீர்த்தபிரான்
ஒப்பிலியப்பர், லக்ஷ்மி ந்ருஸிம்ஹர், கோதண்ட ராமர்,
ஆறு பெருமாள்களும் ஒன்றாக சேவை சாதிக்கும் அழகு
பலபலவேசோதி வடிவு பண்பெண்ணில் பலபலகண்டுண்டு கேட்டுற்றுமோந்தின்பம் பலபலவேஞானமும் பாம்பணை மேலாற்கேயோ
எப்படி இருந்ததுங்க எங்க ஊர் பஞ்ச கருட சேவை
அடுத்த பதிவில் இன்னோரு திவ்ய தேசத்தின் கருட சேவையை தரிசக்கலாம்.
Labels: ஒப்பிலியப்பர், நங்க நல்லூர், பஞ்ச கருட சேவை, லக்ஷ்மி நரசிம்மர், ஹயக்ரீவர்
நங்க நல்லூர் பஞ்ச கருடசேவை
வந்து சேவித்ததற்கு நன்றி. மீண்டும் வருக.


நான் கடவுள் கொஞ்சம்....

நினைவோடு கழிகிறது என் வாழ்வு
at ஞாயிறு, மார்ச் 29, 2009
Twitter இல் பகிர்Facebook இல் பகிர்Pinterest இல் பகிர்
புதிய இடுகை பழைய இடுகைகள் முகப்பு
இதற்கு குழுசேர்: கருத்துரைகளை இடு (Atom)
என்னை ரசிக்க வைத்த வலைப்பக்கங்கள்
போலீஸ் - கர்ப்பிணி பெண் விவகாரம் வேறு கோணத்தில்
கோவையில் மார்ச் 25ம் தேதி ஞாயிறன்று ஏற்றுமதி செய்வது எப்படி ஏற்றுமதிக்கு மார்க்கெட்டிங் செய்வது எப்படி ஏற்றுமதிக்கு மார்க்கெட்டிங் செய்வது எப்படி ஸ்டார்ட் அப் ஆரம்பிப்பது எப்படி ஸ்டார்ட் அப் ஆரம்பிப்பது எப்படி என்ற ஒரு நாள் கருத்தரங்கு
* இப்படிக்கு அனீஷ் ஜெ *
பிரெட்ரிக் பாஸி - ('அமைதியின் தூதுவன்') - வரலாற்று நாயகர்
ஆசம் இங்க். தீம். தீம் படங்களை வழங்கியவர்: molotovcoketail. Blogger இயக்குவது.


blank'/> muhilneel: February 2014

திரு.வை.கோபாலகிருஷ்ணன் ஐயா சிறுகதைகள் (13)
VAI. GOPALAKRISHNAN தளத்தில் எழுதி வரும் ஐயா திரு. வை. கோபாலகிருஷ்ணன் அவர்கள் சிறுகதை விமர்சனப் போட்டி ஒன்றை நடத்தி வருகிறார்.
 சிறுகதைக்கான எனது விமர்சனத்திற்கு மூன்றாம் பரிசு கிடைத்துள்ளது என்பதை மிகுந்த மகிழ்ச்சியுடன் தெரிவித்துக் கொள்கிறேன். இத்தகு நல்வாய்ப்பினை வழங்கிய ஐயா அவர்களுக்கு என் மனமார்ந்த நன்றிகள்.
காய்கறி விற்கும் காமாட்சியைக் காண வேண்டும் என தன் கண்கள் இரண்டும் துடிப்பதையும், கால்கள் இரண்டும் அந்தச் சின்ன மார்க்கெட்டை நோக்கி காந்தம் போல இழுக்கப் படுவதையும் கொஞ்ச நாட்களாகவே உணரத் தொடங்கியிருந்தான் பரமு.
நிறம் சுமாராகவே இருந்தும், இருபது வயதே ஆன காமாட்சி நல்ல ஒரு அழகி.
பளிச்சென்ற தீர்க்கமான முகம். நல்ல உயரம். சகல சாமுத்ரிகா லக்ஷணங்களுடன் கூடிய உடல்வாகு கொண்டு பூத்துக்குலுங்கும் பருவ வயதுப்பெண்.
அவளைப் பார்ப்பவர்களுக்கெல்லாம், உற்சாக பானம் ஏதும் அருந்தாமலேயே, அவளைப் பார்த்த மாத்திரத்திலேயே ஒரு வித ‘கிக்’ ஏற்படுவதும் உண்டு.
கை தேர்ந்த சிற்பி ஒருவரால், செதுக்கப்பட்ட பொற்சிலை போலத் தோன்றுகிறாளே  இன்னும் சற்று கலராக மட்டும் இவள் இருந்திருந்தால், யாராவது சினிமாவில் புதுமுகக் கதாநாயகியாக்க கூட்டிப் போயிருப்பார்களோ என தனக்குள் நினைத்துக் கொண்டான் பரமு.
சிறு வயதிலேயே தாயை இழந்தவன் பரமு. அவனுக்கு உடன் பிறப்புகள் யாருமில்லை. கல்லூரிப் படிப்பை முடித்து ரிசல்ட் வரும் முன்பே ஒரே ஆதரவாக இருந்த தந்தையும் போய்ச் சேர்ந்து விட்டார்.
பெண்களுடன் கொஞ்சமேனும் பேசிப் பழகிப் பழக்கமில்லாத பரமுவுக்கு, இந்தக் காய்கறிகள் விற்கும் காமாட்சியிடம் மட்டும் ஒரு வித ஈர்ப்பு ஏற்பட்டுள்ளதற்கு காரணமே, அந்த ஊரில் இருந்த மிகப் பெரியதொரு காய்கறி மார்க்கெட் மட்டுமே.
தமிழ் இலக்கியத்தில் ஆர்வமுள்ள பரமு அவ்வப்போது தமிழில் வெளியாகும் வார இதழ், மாத இத்ழ் முதலியவற்றிற்கு சிறுகதைகள், கவிதைகள், துணுக்குகள் என அனுப்பி அதில் வரும் சன்மானத் தொகையிலும், தற்சமயம் மாணவர்கள் தங்கிப் படித்து வரும் விடுதியின் மெஸ் ஒன்றில் தற்காலிகமாக வேலை பார்த்து, அதில் கிடைக்கும் சொற்ப சம்பளத்திலும் காலம் தள்ளி வருபவன். மேலும் தன் படிப்புக்கு ஏற்ற நல்லதொரு வேலை கிடைக்க மனுக்கள் போட்டுக் காத்திருப்பவன். அந்த மெஸ்ஸிலேயே தங்கிக்கொண்டு, தானும் மாணவர்களுடன் அங்கேயே சாப்பிட்டும் வந்தான்.
தினமும் மெஸ்ஸுக்கு வேண்டிய காய்கறிகள், வாங்க மொபெட் ஒன்றில் விடியற்காலமே பெரிய மார்க்கெட்டுக்குச் சென்றிடுவான்.
சின்ன மார்க்கெட்டில் காய்கறிக் கடை போட்டிருக்கும் காமாட்சியும், பெரிய மார்க்கெட்டுக்கு, மொத்த விலையில் காய்கறிகள் கொள்முதல் செய்ய வந்திடுவாள்.
ஆரம்பத்தில் சாதாரணமாக இது போன்ற சந்திப்புக்கள் பரமுவுக்கும் காமாட்சிக்கும் பெரிய மார்க்கெட்டில் ஏற்பட்டு வந்தன.
பெண்களுடன் பேசவே மிகவும் கூச்சப்படும் பரமுவுடன், காமாட்சிதான் இழுத்துப் பிடித்து பேசி வந்தாள். நாளடைவில் பரமுவுக்கு காமாட்சி மேல், அவனையும் அறியாமல் ஏதோ ஒரு வித பாசமும், நேசமும் மலரத் தொடங்கியது.
அனாதை போன்ற தன்னிடமும் அன்பு காட்டி பேச ஒருத்தி, அதுவும் பூத்துக்குலுங்கும் இளம் வயதுப் பருவப் பெண். கனவுலகில் மிதக்க ஆரம்பித்தான் பரமு.
நாளடைவில் காமாட்சியின் காய்கறிக் கூடைகளையும், சாக்கு மூட்டைகளையும், பெரிய பெரிய பைகளையும் முடிந்த வரை பரமுவே, தன் மொபெட் வண்டியில் சுமந்து கொண்டு வருவதும், மீதியை அவள், பஸ்ஸில் ஏற்றிக் கொண்டு வருவதுமாக, அவர்களின் நட்பு தொடர ஆரம்பித்தது.
இப்போதெல்லாம் காமாட்சி பெரிய மார்க்கெட் பக்கம் வருவதில்லை. எல்லாமே பரமு பாடு என்று விட்டுவிட்டாள். இதனால் இருவருக்குமே லாபமாகவே இருந்தது. பஸ் சார்ஜ், லக்கேஜ் சார்ஜ் எனத் தனித்தனியே செலவு இல்லாமல், காய்கறிகளுக்கான கொள்முதல் விலைகளுடன், பரமுவின் வண்டிக்கு ஆகும் பெட்ரோல் செலவுக்கு மட்டும், தன் பங்கைக் கணக்கிட்டுப் பகிர்ந்து கொண்டாள், காமாட்சி.
சின்ன மார்க்கெட்டில் காமாட்சியின் காய்கறி வியாபாரம் நாளுக்கு நாள் நன்றாகவே நடைபெற்று வந்தது. காரணம், பரமு வாங்கிவரும் பச்சைப்பசேல் என்று பளிச்சென்று உள்ள தரமான காய்கறிகள், நியாயமான விலை, சரியான எடை, வாடிக்கையாளர்களை வளைத்துப் பிடித்து, சுண்டியிழுக்கும் காமாட்சியின் கனிவான பேச்சு முதலியன.
எட்டாவது வரை மட்டும் படித்துள்ள போதும், கணக்கு வழக்கில் புலியான காமாட்சியை யாரும் எளிதில் ஏமாற்றி விட முடியாது.
இருந்தும் அன்றாடம் மிரட்டி, உருட்டி பணம் பறித்து வரும் பேட்டை ரெளடிகள், முனிசிபாலிடி பேரைச் சொல்லி ரசீது கொடுக்காமல் தண்டல் வசூலிப்பவன். ஓஸியில் காய்கறிகளை அள்ளிச்செல்லும் காக்கிச் சட்டைக்காரர்கள், கடனில் காய்கறி வாங்கிச் சென்று, கடனைத் திருப்பித் தராத அடாவடிகள் போன்றவர்களைச் சமாளிக்க இளம் வயதுப் பெண்ணான காமாட்சிக்கு பெரும் தலைவலியாக இருந்து வந்தது.
தன் பக்கத்து நியாயத்திற்கு ஆதரவாக இந்த சமூக விரோதிகளைத் தட்டிக் கேட்க, தனக்கென்று ஒரு துணை இல்லையே என்று மனதில் வேதனைப்பட்டு வந்தாள்.
அதிகாலையில் எழுந்து குளித்து, சாமி கும்பிட்டு விட்டு, தூய்மையான மிகவும் எளிமையான உடையுடன் கடையை விரித்து அமர்ந்தால், மதியம் பன்னிரெண்டு மணி வரையிலும், பிறகு மாலை நான்கு மணி முதல் இரவு எட்டு மணி வரையிலும், அந்தச் சின்ன மார்க்கெட்டில், இவள் கடையில், காய்கறி வியாபாரம் சக்கை போடு போடும்.
“தள தளன்னு இருக்கே தக்காளி .... யாழ்ப்பாணம் சைஸுக்கு தேங்காய்கள் இருக்கே .... ரேட்டு எவ்வளவு” இவள் மேனியில் தன் கண்களை மேயவிட்டவாறே, ஒரு கேலிச் சிரிப்புடன், அன்றொருநாள் அந்த நடுத்தர வயதுக்காரன், கிண்டலாகக் கேட்டபோது, காமாட்சி பத்ரகாளியாகவே மாறி விட்டாள்.
அவள் தன் கையில் வைத்திருந்த தராசுத் தட்டை சுழட்டி அவன் மேல் அடிக்க எழுந்த போது, அந்த சின்ன மார்க்கெட்டே அதிர்ந்து போனது.
வந்திருந்த ஜொள்ளுப் பார்ட்டியும், அவளிடம் வாங்கிய ஒரே அடியில் போதை தெளிந்தவனாக, மேலும் அங்கு நின்றால் தனக்கு விழக்கூடும் தர்ம அடிகளிலிருந்து தப்பிக்கத் தலைதெரிக்க ஓடிவிட்டான்.
இந்த சம்பவம் நடந்த நாளிலிருந்து காமாட்சியிடம் யாரும் எந்த வம்புக்கும் செல்வதில்லை.
அன்று நடந்த இந்த விஷயத்தை, தைர்யமாக காமாட்சி வாயாலேயே சொல்லிக் கேட்ட பரமுவுக்கும் அவளிடம் ஒரு வித பயம் ஏற்பட்டது.
தன்னுடைய வாலிப வயதுக்கேற்ற ஆசைகளை மிகவும் கஷ்டப்பட்டு அடக்கிக்கொண்டு, ’நமக்காவது .... காதலாவது .... கத்திரிக்காயாவது ....’ என்று மனதில் நினைத்துக் கொண்டு, பெரிய மார்க்கெட்டிலிருந்து வாங்கி வந்திருந்த கத்திரிக்காய் மூட்டையை காமாட்சியிடம் ஒப்படைத்து விட்டு புறப்படலானான்.
ஆனால் அவன் மனம் மட்டும் காமாட்சியையே சுற்றிச்சுற்றி வந்து, ஒரு தலைக் காதல் செய்து வந்தது.
படித்த பக்குவமான பண்புள்ள இளைஞனான பரமு மேல் காமாட்சிக்கும் உள்ளூர பாசமும், நேசமும் அதிகம் உண்டு.
இருவரும் சந்தித்து உரையாடும் போது, அவரவர் கஷ்டங்களையும், வாழ்க்கையில் இதுவரை நிறைவேறாத சின்னச் சின்ன ஆசைகளையும் பகிர்ந்து கொள்வதுண்டு.
பரமுவின் நட்பினால், காமாட்சிக்கு பெரிய மார்க்கெட் செல்லும் வேலை இல்லாமல், வியாபாரத்திலேயே முழு கவனமும் செலுத்த முடிந்தது.
பரமுவுக்கு மட்டும், அவன் படித்த படிப்புக்கேற்ற நல்ல வேலை கிடைத்து விட்டால், காமாட்சியை பிரிந்து செல்ல நேரிடும். அது போல ஒரு பிரிவு ஏற்பட்டு விட்டால்  நினைத்துப் பார்க்கவே இருவருக்கும் மனதுக்குள் மிகவும் சங்கடமாகவே இருந்தது.
குடிசை வீட்டில் சிம்னி விளக்குடன் குடியிருந்த காமாட்சி, ஜன்னல் உள்ள ஓட்டு வீட்டில் மின்சார விளக்கு, ஃபேனுடன், வாடகைக்கு குடி போகும் அளவுக்கு, அவளின் காய்கறி வியாபாரம் கை கொடுத்து உதவியது.
இருப்பினும் சிறு வயதில் பட்டுப்பாவாடை கட்ட வேண்டும் என்று ஆசைப்பட்ட காமாட்சிக்கு, அது நிறைவேறாமலேயே போய் விட்டது. அவள் பூப்பெய்தின போது கூட, அவள் அம்மா பல இடங்களில் பணம் புரட்டி, சாதாரண சீட்டிப்பாவாடை, சட்டை, தாவணி வாங்கிக் கொடுத்தது, காமாட்சிக்கு இன்றைக்கும் பசுமையாக நினைவிருக்கிறது.
அவள் அம்மாவும் என்ன செய்வாள் பாவம் கணவனை ஒரு சாலை விபத்தில் பறிகொடுத்து, இளம் விதவையான அவள், கடைசியில் தன் தள்ளாத வயது வரை, காய்கறிக்கூடை ஒன்றை தலையிலும், இடுப்பிலும் சுமந்தபடி வீடு வீடாகச் சென்று காய்கறி விற்றுப் பிழைத்து வந்தவளே.
காமாட்சியின் தாயாரும் ஒரு நாள் மிகவும் உடம்பு முடியாமல் படுத்து, மறுநாளே, எட்டாவது வகுப்பு முழுப்பரீட்சை எழுதி முடித்து விட்டு வந்த காமாட்சிக்கும் அதிக சிரமம் கொடுக்காமல் போய்ச் சேர்ந்ததில், காமாட்சி ஒரு அனாதை போல ஆகிவிட்டாள்.
படிப்பைத் தொடர முடியாமல் அம்மா செய்து வந்த காய்கறி வியாபாரத்தையே தானும் செய்ய அன்று ஆரம்பித்தவள் தான். சுமார் ஏழு வருடங்கள் விளையாட்டு போல ஓடிவிட்டன.
பட்டுப்பாவாடைக்கு ஆசைப்பட்ட அவளின் சிறுவயது ஆசை அலைகள் இன்றும் ஓயாமல் காமாட்சியை துரத்தி வருகின்றன. எல்லாப் பெண்களுக்கும் ஏற்படும் நியாயமான ஆசைதான் காமாட்சிக்கும்.
இடுப்பில் கட்டிகொள்ள ஒரு பட்டுப்புடவையும், கழுத்தில் போட்டுக்கொள்ள இரண்டு பவுனில் ஒரு தங்கச் சங்கலியும் வாங்க வேண்டும் என்பதே அவளின் இன்றைய ஆசை. அதற்கான தொகையையும் சிறுகச்சிறுக சேமிக்கத் தொடங்கி விட்டாள்.
காமாட்சியின் அன்றாட லாபமும் சேமிப்பும் உயர உயர, தங்கம் விலையும் போட்டி போட்டுக்கொண்டு உயர்ந்து வந்ததில் அவள் ஆசை இதுவரை நிறைவேறாமலேயே உள்ளது. சாண் ஏறினால் முழம் சறுக்குது.
தன்னுடைய இந்தச் சின்னச் சின்ன ஆசைகளையெல்லாம் பரமுவிடம் அவ்வப்போது சொல்லிக் கொள்வாள்.
பரமுவும் தான் படித்த படிப்புக்கேற்ற நல்லதொரு வேலை இதுவரை கிடைக்காமல் இருப்பதையும், பல இடங்களுக்கு மனுப் போட்டும், எழுத்துத் தேர்வு, நேர்முகத்தேர்வு என்று சென்று வருவதையும் காமாட்சியிடம் சொல்லி வருத்தப் பட்டுக் கொள்வான்.
அன்றொரு நாள் அதிகாலையில் வழக்கம் போல காய்கறி மூட்டைகளையும் பெரிய பெரிய பைகளையும் தனது மொபெட்டில் ஏற்றியபடி வேகமாக வந்த பரமு, சின்ன மார்க்கெட்டில் உள்ள காமாட்சியின் கடை அருகே, பிரேக் அடித்து சமாளித்து நிறுத்துவதற்குள், பின்னால் வேகமாக துரத்தி வந்த ஆட்டோ ஒன்று, கவனக்குறைவால், பரமுவின் வண்டி மேல் மோதிவிட, பரமு மொபெட்டிலிருந்து சரிந்து கீழே விழ, காய்கறிகள் யாவும் ஆங்காங்கே சிதறி, அங்கு ஒரு பெரிய கும்பலே கூடி விட்டது.
இதைப் பார்த்து ஓடி வந்த காமாட்சியும், மோதிய ஆட்டோக்காரருமாக, காலில் காயம் பட்டிருந்த பரமுவை அதே ஆட்டோவில் ஏற்றி அருகில் இருந்த மருத்துவ மனைக்குக் கூட்டிச் சென்றனர்.
இடது முழங்கால் பகுதியில் நல்ல அடிபட்டு வீங்கிப் போய், ஒரு வாரமாக படுத்த படுக்கையாகி விட்டான் பரமு. வலது உள்ளங்காலையும் ஊன முடியாமல் வலி உள்ளது.
எக்ஸ்ரே எடுத்துப் பார்த்ததில் நல்ல வேளையாக எலும்பு முறிவு ஏதும் இல்லை என்று சொல்லி விட்டார்கள்.
காமாட்சி தான், மூன்று வேளையும் தன் கைப்பட சமைத்த உணவினை எடுத்துப்போய், மருந்து மாத்திரைகள் வாங்கிக் கொடுத்து, ஆஸ்பத்தரிச் செலவுகளையும் சமாளித்து வருகிறாள்.
பட்டுப்புடவை மற்றும் தங்கச் சங்கிலிக்கான சேமிப்பு தான், ஆபத்திற்கு இப்போது கை கொடுத்து உதவுகிறது.
பரமுவின் உதவி இல்லாததால், காய்கறி கொள்முதல் செய்ய பெரிய மார்க்கெட்டுக்கு இவளே போக வேண்டிய நிர்பந்தம் ஏற்பட்டுள்ளது. நிழலின் அருமை வெயிலில் சென்றால் தான் தெரியும் என்பது போல, பரமுவின் அருமையை இப்போது நன்றாகவே உணர முடிந்தது காமாட்சியால்.
இன்னும் இரண்டு நாட்களில் பரமு பழையபடி வலியில்லாமல் நடக்க ஆரம்பிக்க முடியும் என்றார், பரமுவுக்கு பிஸியோதெரபி பயிற்சி அளிப்பவர்.
சீக்கிரமாகவே பரமு குணமாகி வரவேண்டி, காமாட்சியும் வேண்டாத தெய்வம் இல்லை.
மறுநாள் பரமுவுக்கு வந்ததாகச் சொல்லி மெஸ்ஸில் தங்கியுள்ள ஒரு பையன் கொடுத்த இரண்டு கடிதங்களை எடுத்துக்கொண்டு, சாப்பாட்டுத் தூக்குடன் ஆஸ்பத்தரிக்குப் போனாள், காமாட்சி.
போகும் வழியில், ஆஸ்பத்தரிக்கு மிக அருகில் உள்ள அரச மரத்துப் பிள்ளையார் கோவிலில் அபிஷேக அலங்காரங்கள் முடித்து, சூடான சர்க்கரைப் பொங்கல் விநியோகம் நடந்து கொண்டிருந்தது.
பிள்ளையாரை வேண்டிக்கொண்ட காமாட்சி, ஒரு தொன்னையில் பிரசாதப் பொங்கலையும் வாங்கிக்கொண்டு போய் பரமுவிடம் நீட்டினாள்.
”ஒரு விசேஷமும் இல்லை. பிள்ளையார் கோவிலில் பிரஸாதமாகக் கொடுத்தார்கள்” என்றாள், பரமுவுக்கு வந்த இரண்டு கடிதங்களையும் நீட்டியபடி.
முதல் கவரைப் பிரித்துப் பார்த்த பரமு, “ஆஹா, மிகவும் இனிமையான செய்தி தான்; சர்க்கரைப் பொங்கல் விசேஷமாகத் தான் கொண்டு வந்துள்ளாய்; நான், அந்த வாரப்பத்திரிக்கை நடத்திய ஒரு சிறுகதைப் போட்டிக்கு “காதலுக்கு உதவிய காய்கறிகள்” என்ற தலைப்பில் ஒரு சிறுகதை எழுதி அனுப்பியிருந்தேன்; அது முதல் பரிசுத் தொகையான ஐயாயிரம் ரூபாய்க்கு தேர்ந்தெடுக்கப்பட்டுள்ளதாம். உடனடியாக புகைப்படம் ஒன்றும், சுய விபரக் குறிப்பு ஒன்றும் அனுப்பி வைக்க வேண்டுமாம்” என்றான்.
காமாட்சி புன்னகையுடன், கண்களை அகலமாக விரித்து, அவனை நோக்கினாள்.
இரண்டாவது கவரையும் அவசரமாகப் பிரித்தான், பரமு. அவன் முகத்தில் இப்போது கோடி சூரிய பிரகாஸம். அரசுடமையாக்கப் பட்ட வங்கியொன்றில் நிரந்தர வேலைக்கு நியமனமாகியுள்ளதாகத் தகவல். மருத்துவப் பரிசோதனைக்கு அடுத்த வாரம் வெள்ளிக்கிழமை வரச் சொல்லி உத்தரவு வந்துள்ளது.
கால் வலி மறந்து போய் துள்ளிக்குதிக்கிறான் பரமு. தபாலைக் கொண்டு வந்து கொடுத்த காமாட்சியின் கைகள் இரண்டையும் பிடித்துத் தன் கண்கள் இரண்டிலும் ஒத்திக் கொள்கிறான்.
பரமுவை இவ்வளவு மகிழ்ச்சியாகவும், சந்தோஷமாகவும் காமாட்சி இதுவரை பார்த்ததே இல்லை. அவளுக்கும், பரமுவுக்கு நல்ல வேலையொன்று நிரந்தரமாகக் கிடைத்ததில் ரொம்பவும் சந்தோஷமாகவே இருந்தது.
“எந்த ஊருக்குப் போய் வேலையில் சேரும்படி இருக்கும்” என்று அவள் கேட்கும் போதே, அவளின் கண்களில் நீர் தளும்ப, ஏதோ தூசி கண்ணில் விழுந்து விட்டது போல, தன் புடவைத் தலைப்பால், துடைத்துக் கொள்கிறாள்.
“திருச்சி, மதுரை, கோவை, சென்னை ஆகிய நான்கு மாவட்டங்களிலும் வேலைக்குக் காலியிடம் இருப்பதாகவும், ஏதாவது ஒன்றைத் தேர்ந்தெடுக்கும் படியும் சொல்லியிருந்தார்கள். நான் நம்ம உள்ளூராகிய திருச்சி மாவட்டத்தைத் தான் தேர்ந்தெடுத்திருந்தேன்” என்றான்.
[அதுவும் உனக்காகவே தான் என்று மனதுக்குள் கூறிக்கொண்டான் ]
“ஒரு வேளை வெளியூரில் வேலை கிடைத்திருந்தால் என்னை அம்போ என்று விட்டு விட்டுப்போய் விடுவாய் தானே
[என்னையும் உன் கூட கூட்டிக் கொண்டு போக மாட்டாயா என மனதுக்குள் ஏக்கத்துடன் கூறிக் கொண்டாள் ]
[” நீ என்னுடன் வருவாய் என்றால் வெளியூர் என்ன, வெளிநாடு என்ன, அந்த சந்திர மண்டலத்துக்கே கூட கூட்டிப் போகத் தயாராக இருக்கிறேன்” என்று மனதிற்குள் நினைத்துக்கொண்டு ]
“நீ கடந்த ஒரு வாரமாகச் செய்துள்ள உதவிகளுக்கு, உன்னை அம்போ என்று என்னால் எப்படி விட முடியும்” என்று சொல்லியபடியே, காமாட்சியை வைத்த கண் வாங்காமல், புன்னகையுடனும், நன்றியுடனும் நோக்கினான், பரமு.
“அது சரி, முதல் மாத சம்பளம் வாங்கி என்னய்யா செய்யப் போறே
“எனக்குப் பிடித்த காமாட்சி அம்மனுக்கு, பட்டுப் புடவையும், கால்களுக்கு கொலுசும் வாங்கி சாத்தப் போறேன்” என்றான் பரமு.
“அப்புறம், ஒரு ஆறு மாத சம்பளத்தைச் சேர்த்து, காமாட்சி அம்மன் கழுத்துக்கு இரண்டு பவுனில் ஒரு தங்கச் செயினும், ஒவ்வொரு கைக்கும் ஒரு ஜோடி வீதம் தங்க வளையலும், காதுக்குத் தங்கத் தோடும், மூக்குக்கு தங்க மூக்குத்தியும் வாங்கிப் போடுவேன்” என்றான்.
“அப்புறம் என்ன, என் மனசுக்குப் புடிச்சவளாகப் பார்த்து கல்யாணம் கட்டிக் கொள்வேன்” என்றான் பரமு.
“உன் மனசுக்குப் பிடித்தவளுக்கு உன்னைப் பிடிக்க வேண்டாமாய்யா
“அதற்கும் அந்தக் காமாட்சி அம்மன் கருணை வைத்தால் தான் முடியும்” என்றான் பரமு.
“என்னய்யா நீ, எதற்கு எடுத்தாலும், காமாட்சி அம்மன்னே சொல்லிக்கிட்டு இருக்கே; எங்கேய்யா இருக்கா அந்தக் காமாட்சி அம்மன்” என்று பொறுமை இழந்து கேட்டாள் காமாட்சி.
“அவள் எங்கும் நிறைந்தவள். எப்போதும் என் மனதில் குடி கொண்டு இருப்பவள்; எனக்குப் பக்கத்திலேயே எப்போதும் .... ஏன் இப்போது கூட நிற்பவள்; என் கண்களுக்குத் தெரிகிறாள்; உனக்குத் தெரியலையா புரியலையா .... அல்லது புரிந்தும் புரியாதது போல நடிக்கிறாயா
வெட்கத்தால் காமாட்சியின் முகம் சிவந்தது. கீழே குனிந்த வண்ணம் கால் விரல்களால் தரையில் கோலம் போடுகிறாள், பரமுவுடன் தன் திருமணக் கோலத்தை மனதில் எண்ணியபடி.
“முதல் பரிசு வாங்கும் அளவுக்கு அப்படி என்னய்யா அந்தச் சிறுகதையில் எழுதியுள்ளாய்” காமாட்சி, தலை நிமிர்ந்து ஆர்வமுடன் கேட்கிறாள்.
“அதில் வரும் கதாநாயகனுக்கு, கதாநாயகி மேல் தீராத காதல். அந்தக் காதலைக் கசக்கிப் பிழிந்து, ஜூஸ் ஆக்கி, படிக்கும் வாசகர்கள் அனைவரும் விரும்பிக் குடிக்கும் விதமாக அணு அணுவாக நான் அனுபவித்து வந்த உணர்வுகளை அப்படியே எழுதியுள்ளேன்; கதை வெளி வந்ததும் நீயே படித்துப் பார் தெரியும்” என்றான் பரமு.
இவ்வளவு ஆசையை மனதில் போட்டுப் பூட்டி வைத்து எப்படிய்யா வெளியில் சொல்லாமல் ரகசியமாக வைக்க முடிந்தது உன்னால் அதைக் கொஞ்சமாவது என்னிடமும் வெளிப்படுத்தியிருந்தால்,என் மனசும் சந்தோஷப்பட்டிருக்கும் தானே அதைக் கொஞ்சமாவது என்னிடமும் வெளிப்படுத்தியிருந்தால்,என் மனசும் சந்தோஷப்பட்டிருக்கும் தானே ஏனய்யா என்னிடம் எப்போதும் பட்டும் படாததுமாகவே பழகி வந்தாய் ஏனய்யா என்னிடம் எப்போதும் பட்டும் படாததுமாகவே பழகி வந்தாய்” என்று கேட்டாள் காமாட்சி.
“எல்லாம் ஒரு வித பயம் தான் காமாட்சி. அன்னிக்கு உன்னிடம் வம்பு செய்த அந்த ஆளை, தராசுத்தட்டைச் சுழட்டி ஓங்கி அடித்தேன் என்று நீ தானே என்னிடம் சொன்னாய்  அது போல என்னையும் நீ தாக்கினால் நான் என்ன செய்வது என்ற பயம் தான்” என்றான் பரமு.
இதைக் கேட்டதும், கடகடவென்று கன்னத்தில் குழி விழச் சிரித்த காமாட்சி, பரமுவின் கன்னம் இரண்டையும் தன் இரு கை விரல்களாலும் செல்லமாகக் கிள்ளி விட்டாள்.
அவள் இவ்வாறு பச்சைக்கொடி காட்டியதும், பயம் தெளிந்த பரமு மட்டும் சும்மா இருப்பானா என்ன
ஆஸ்பத்தரியின் அறை என்றும் பார்க்காமல் காமாட்சியை அப்படியே அலாக்காகத் தூக்கி தட்டாமாலை சுற்ற ஆரம்பித்து விட்டான்.
இவர்களின் ஜாலி மூடைப் பார்த்ததும் 'கெளலி' அடித்தபடி இரண்டு பல்லிகள் ஒன்றை ஒன்று துரத்தியபடியே, குஷியாக அந்த அறையின் சுவற்றில் இங்குமங்கும் ஓட ஆரம்பித்தன.
காதலாவது கத்தரிக்காயாவது என்ற இக்கதையில் ஆசிரியர் பரமு – காமாட்சி இடையே மலரும் அழகான காதலை சொல்கிறார்.
பெண்களிடம் அவ்வளவாகப் பேசிப் பழக்கமில்லாதவன் பரமு.கூச்ச சுபாவம் அதிகம் உள்ளவன்.அனாதை என்ற எண்ணம் கொண்ட பரமுவிற்கு, காமாட்சி அவன் மீது காட்டும் அன்பினால்,அவள் மீது ஈர்ப்பு ஏற்படுகிறது.ஆனால், அவனுக்கோ பயம். ஏனெனில், அவளிடம் எவரேனும் தவறாக நடக்க எத்தனிப்பதாக அவளுக்குத் தோன்றினால், கோபத்தில் அவர்களை உண்டு இல்லை என்று பண்ணிவிடும் அவளது குணம். தானும் தன் காதலை சொல்லப் போக, அதை காமாட்சி ஏதேனும் தவறாக எண்ணி விடுவாளோ என்றெண்ணி அமைதி காக்கிறான் பரமு.
காமாட்சி பரமு இருவருமே ஒருவருக்கொருவர் ஒத்தாசையாக நடந்து கொள்ள அங்கு ஓர் நல்ல நட்பு நிலவுகிறது.
ஒரு பெண்ணுக்கு நியாயமாக மனதில் தோன்றும் ஆசைகளை காமாட்சியின் வாயிலாகச் சொல்கிறார் ஆசிரியர். ஆம், அது புடவை மீதும் நகை மீதும் ஏற்படும் ஆசை தான். அதற்காக, தன் வருமானத்திலிருந்து சேமித்தும் வருகிறாள். அந்தச் சேமிப்பே பிறிதொரு நாளில் ஏற்பட்ட அவசரத் தேவைக்கு கைகொடுத்தும் உதவுகிறது.
எப்போதும் உடன் ஒத்தாசையாய் இருப்பவர்களது அருமை, அவர்கள் அருகில் இல்லாதபோது தான் தெரியும் என்ற உண்மையை, பரமு விபத்தொன்றில் சிக்கிக் கொண்ட போது காமாட்சி உணர்ந்து கொள்வதாக சித்தரிக்கிறார் ஆசிரியர்.
காமாட்சியின் சேமிப்பாக இருந்த கையிருப்பே மருத்துவ சிகிச்சைக்கு கைகொடுத்து உதவுகிறது.
“கொடுக்கிற தெய்வம் கூரையைப் பிய்த்துக் கொண்டு கொடுக்கும்” என்பது பழமொழி. அதற்கேற்ப, பரமுவிற்கு ஒரே சமயத்தில் இரு நல்ல விஷயங்கள் நடக்கின்றன. பரமு எழுதிய சிறுகதைக்கு ஐயாயிரம் ரூபாய் முதல் பரிசாக கிடைக்கிறது.அதே சமயத்தில், அரசுடைமையாக்கப் பட்ட வங்கி ஒன்றில் நிரந்தர வேலை ஒன்றும் கிடைக்கிறது.
அந்தச் சூழலில் தன் மனதில் உள்ள காதலை பரமு வெளிப்படுத்தும் விதம் மிகவும் அருமையாக ஆசிரியரால் கையாளப்பட்டுள்ளது.காமாட்சியை அம்மனாக உருவகம் செய்து, அம்மனுக்கு பட்டுப் புடவை, தங்கச் சங்கிலி, தோடு, மூக்குத்தி,கொலுசு அனைத்தும் சூட்டி அழகு பார்க்கப் போவதாக சொன்ன விதம் மிகவும் அருமை.
காமாட்சி அம்மன் கருணையாலேயே தனது காதல் நிறைவேறும் என்று சொல்லுமிடத்தில், காமாட்சியையே அம்மனாக பரமு உருவகித்துக் கொண்டதாக சொன்னது அழகு.
மொத்தத்தில், இரு இளம் உள்ளங்களில் உதயமான உன்னதமான காதல் ஒன்றை இந்த “காதலாவது கத்தரிக்காயாவது” கதையில் அழகாக சொல்லிச் செல்கிறார் ஆசிரியர்.
நல்வாய்ப்பளித்த திரு. வை. கோபாலகிருஷ்ணன் ஐயா அவர்களுக்கும், எனது விமர்சனத்தை தேர்ந்தெடுத்த நடுவர்களுக்கும் நன்றிகள்
Labels: கதை, சிறுகதை விமர்சனம், திரு.வை.கோபாலகிருஷ்ணன் ஐயா சிறுகதைகள்
உறையூர் கிராமத்தில் பொன்னன் என்றொருவன் வசித்து வந்தான். அவன் மற்றவர்களை ஏமாற்றியே தனது ஜீவனத்தை நடத்தி வந்தான். அந்த கிராமத்தில் அவனது குணம் அறிந்த எவரும் அவனுக்கு உதவுவதற்கு முன்வரவில்லை. அவனது மூளை குறுக்கு வழியில் சிந்திக்க ஆரம்பித்தது. எந்த கஷ்டமும் இல்லாமல் பணம் சம்பாதிக்க வழி உண்டா என்று சிந்திக்க ஆரம்பித்தான். அவனது குறுக்கு புத்தி மூளையில் ஒரு யோசனை உதித்தது.
வாரக் கடைசியில் கூடும் சந்தைக்குச் சென்றவன், சந்தையிலிருந்து ஒரு பச்சைக் கிளியை வாங்கி வந்தான். கிளிக்கு "அதிலென்ன சந்தேகம்  " என்ற ஒற்றை வாக்கியத்தை மட்டும் பேசக் கற்றுக் கொடுத்தான். ஒரு சில நாட்களில், கிளியும் அவ்வார்த்தையை நன்கு கற்றுக் கொண்டது. அவன் என்ன கேட்டாலும் கிளி அந்த ஒற்றை வாக்கியத்தை மட்டுமே சொல்லும்.
சந்தை கூடும் ஒரு நாளுக்கு முன்னதாக சந்தை மைதானத்திற்குச் சென்ற பொன்னன், சந்தையின் ஒரு சில இடங்களில், பூமிக்கடியில் சில தங்க நாணயங்களையும், வெள்ளி நாணயங்களையும் புதைத்து வைத்தான். தான் நாணயங்களை புதைத்து வைத்த இடங்களில், அவனுக்கு மட்டும் புரியும் வண்ணம் சில குறியீடுகளையும் இட்டு வைத்தான்.
அடுத்த நாள், சந்தை கூடியதும், தனது கிளியை எடுத்து கையில் வைத்துக் கொண்டு,
"மண்ணுக்குள் மறைந்திருக்கும் புதையல் பற்றிய விபரங்கள் அறிந்த அற்புதக் கிளி . வாருங்கள்  வாருங்கள்
சற்று நேரத்திற்கெல்லாம் பொன்னனைச் சுற்றி ஒரு பெரும் கூட்டம் கூட ஆரம்பித்தது.
"இந்த பச்சைக் கிளி எப்படியப்பா மண்ணுக்குள் இருக்கும் புதையல் பற்றி சொல்லும்  " என்று கூட்டத்தில் ஒருவர் கேட்க,
"இங்கு எங்கேனும் புதையல் இருக்கிறதா பார்க்கலாம் வாருங்கள் " என்றபடி கூட்டத்தை தன பின் அழைத்துச் சென்றான் பொன்னன்.
தான் ஏற்கனவே நாணயங்கள் புதைத்து வைத்த இடத்திற்குச் சென்றவன் , கிளியைப் பார்த்து,
"என் அருமை பச்சைக் கிளியே  இங்கு புதையல் இருக்கிறதா
உடனே கிளியும் சட்டென்று " அதிலென்ன சந்தேகம்  " என்று தன் கீச்சுக் குரலில் சொன்னது.
உடனே அவ்விடத்தை தோண்டிப் பார்க்க, அவ்விடத்தில் பொன்னன் ஏற்கனவே புதைத்து வைத்த தங்கக் காசுகளும் வெள்ளிக் காசுகளும் இருந்தன.
 " என்று கூட்டம் ஆர்ப்பரித்தது.
 " என்று கூட்டத்தில் ஒருவர் விசாரிக்க,
விலையைக் கேட்டதும் கூட்டம் பின்வாங்கியது. அப்போது கூட்டத்தை பிளந்து கொண்டு ஒருவன் வந்தான். அவன் தான் தனவந்தன் செங்கையன்.
 " என்று கேட்டான் செங்கையன்.
உடனே, மறு பேச்சு ஏதுமில்லாமல் செங்கையன் ஐயாயிரம் பொன் கொடுத்து கிளியை வாங்கிக் கொண்டான்.
செங்கையன் ஓர் பெரும் தனவந்தன். எச்சில் கையால் கூட ஈ ஓட்டாதவன். எவருக்கும் எவ்வித உதவியும் செய்ய மாட்டான். கிடைக்கும் பணத்தை எல்லாம் கஜானாவில் பூட்டி வைத்து, அதனை அவனே இராப்பகலென கண்விழித்து காவல் காத்து வந்தான்.மென்மேலும் பணம் சேர்க்க மட்டுமே விரும்பியவன், அவன் கையில் இருந்து ஒரு பைசா செலவழிப்பதைக் கூட விரும்ப மாட்டான்.
கிளியை வாங்கிக் கொண்டு வீட்டிற்கு வந்தவன் , முதல் வேலையாக தன் வீட்டின் கதவுகளை அடைத்தான்.கிளியை கையில் எடுத்துக் கொண்டு வீட்டின் ஒரு மூலைக்குச் சென்றான்.
" இங்கே புதையல் இருக்கிறதா
உடனே கிளியும் தனக்குத் தெரிந்த " அதிலென்ன சந்தேகம்  " என்ற வார்த்தையை சொன்னது.
அவ்விடத்தை தோண்டியவன், அங்கே புதையல் இல்லாதது கண்டு அதிர்ச்சியுற்றான். ஒருவாறு மனதை தேற்றிக் கொண்டு, வேறு இடத்தைக் காண்பித்து அவ்விடத்தில் புதையல் உள்ளதா என்றான்.
கிளி வழக்கம் போல் "அதிலென்ன சந்தேகம்  " என்றே சொன்னது. இப்படியே வீட்டின் பல இடங்களை தோண்டிப் பார்த்து ஒன்றும் கிடைக்கவில்லை. வீடே முழுதும் இடிக்கப் பட்டு விட்டது. எங்கும் புதையல் கிடைக்கவில்லை.
அப்போது தான் செங்கையனுக்கு கிளி இவ்விரு வார்த்தைகளை மட்டும் தான் கற்றுக் கொண்டுள்ளதோ என்று சந்தேகம் வந்தது.
ஆத்திரத்துடன் செங்கையன் கிளியைப் பார்த்து, " கிளியே  என் வாயில் மண்ணை அள்ளிப் போடவா நீ வந்து சேர்ந்தாய்  என் வாயில் மண்ணை அள்ளிப் போடவா நீ வந்து சேர்ந்தாய்
உடனே கிளி சற்றும் யோசிக்காமல் " அதிலென்ன சந்தேகம்
தலையில் கைவைத்தவாறு கீழே விழுந்தான் செங்கையன்.
தலையசைத்தாடி குதித்தோடியபடியே அந்த மேய்ச்சல் காட்டினை நோக்கி ஓடி வந்தாள் செண்பகம். வழியில் கம்பீரமாய் வீற்றிருந்த ஆலமரத்தின் மடிதனில் அமர்ந்து கொண்டு, சர்வ அலங்காரத்துடன், கருணை பொழியும் முகத்துடன், வரங்களை வாரி வழங்கிக் கொண்டிருந்தார் பிள்ளையார். அவரைக் கண்டதும் சடாரென நின்று,
 இன்னைக்கு பூசையெல்லாம் முடிஞ்சு, சாப்டுட்டு ஜம்முனு உக்காந்துட்டு இருக்கீங்க போல  இந்த சந்தோசத்தோட, நாட்ல மக்க பஞ்சத்தை எல்லாம் தீத்து, நல்லபடியா வாழ வையப்பா சாமீ  இந்த சந்தோசத்தோட, நாட்ல மக்க பஞ்சத்தை எல்லாம் தீத்து, நல்லபடியா வாழ வையப்பா சாமீ  " என்று இறைவனிடம் மனு போட்டுவிட்டு , தன் அலுவலை கவனிக்கச் சென்றாள் செண்பகம்.
செண்பகம் பள்ளிப் படிப்பை முடித்து ஆறு மாத காலம் ஆகி இருந்தது. மேற்படிப்பு படிக்க அவளுக்கு ஆசை அதிகம். ஆனால், குடும்ப நிலைமை எண்ணி அவளது படிப்பிற்கு முற்றுப்புள்ளி வைத்து விட்டிருந்தனர் அவளது பெற்றோர். செண்பகத்துக்கு ஒரு தம்பியும், தங்கையும் இருந்தனர். தனது படிப்பு தான் தடைபட்டுப் போயிற்று. எக்காரணத்தைக் கொண்டும் தன் தம்பி தங்கையின் படிப்பு நின்று போய் விடக் கூடாது. அவர்களை பட்டதாரிகளாக்கிப் பார்த்து விட வேண்டும் என்று வைராக்கியத்துடன் இருந்தாள் செண்பகம்.
ஒருநாள் மாலை வேளையில், மேய்ச்சல் காட்டிலிருந்து கால்நடைகளை பட்டியிலடைத்து விட்டு, சோர்வாக தூக்குச் சட்டியுடன் வீடு திரும்பிக் கொண்டிருந்தாள். அப்போது, அந்த விளம்பர சுவரொட்டி அவளது கண்களில் பட்டது.
 " தமிழகத்தின் பல்வேறு பெருநகரங்களில் துவங்கப்பட இருக்கும் பல்பொருள் அங்காடிகளில் பணிபுரிய ஆட்கள் தேவை. பத்தாம் வகுப்பு முதல் பனிரெண்டாம் வகுப்பு வரை படித்த ஆண் - பெண் இருபாலரும் விண்ணப்பிக்கலாம்" என்றிருந்த விளம்பரப் பலகையைக் கண்டதும் செண்பகத்தின் மனதில் மின்னலடித்தது.
இந்த வேலையில் சேர்ந்து விட்டால், எப்படியும் குறைந்தது ஓர் இரண்டாயிரம் முதல் மூவாயிரம் வரை சம்பளம் கிடைக்கும், அதை மாதாமாதம் சேமித்து வைத்தால், தம்பி தங்கைகளின் படிப்புக்கு பேருதவியாக இருக்கும். நாம் நினைத்தபடி அவர்களை நன்முறையில் படிக்க வைத்து நல்ல நிலைமைக்கு கொண்டுவந்து விடலாம்" என்று செண்பகத்தின் மனதில் எண்ண அலைகள் கரைபுரண்டு ஓடின.
வீட்டை அடைந்ததும், தன் பெற்றோரிடம் தனது எண்ணத்தினை வெளியிட்டாள் செண்பகம். முதலில், பெண்பிள்ளையை எப்படி வெளியூருக்கு தனியே வேலைக்கு அனுப்புவது என்று தயங்கினர். ஆனால், அங்கு குடும்ப கஷ்டமே ஜெயித்தது. குடும்ப நலனை உத்தேசித்து, செண்பகம் வேலைக்குச் செல்ல சம்மதம் அளித்தனர்.
அடுத்த நாள், தன் தோழி காமாட்சியை சந்தித்த செண்பகம், தான் வேலைக்குச் செல்லவிருக்கும் விபரங்களை தெரிவித்தாள். " அந்த வேலை ரொம்ப கஷ்டமா இருக்கும்னு கேள்விப்பட்டிருக்கேன் செம்பகம். காலைல எட்டு மணில இருந்து இராத்திரி எட்டு மணி வரைக்கும் வேலை இருக்குமாம் புள்ள. நின்னுக்கிட்டே தான் இருக்கனுமாம்.உடம்புக்கு முடியலன்னா கூட லீவு போட முடியாதாம். லீவு போட்டா சம்பளத்துல புடிச்சிடுவாங்களாம் . ஊருக்கும் நினைச்சப்ப எல்லாம் வர முடியாதாம் " என்றெல்லாம் காமாட்சி சொல்லச் சொல்ல, செண்பகத்துக்கு மனதுள் மெல்ல மிரட்சி எட்டிப் பார்த்தாலும், தன் குடும்ப நலன் என்ற வைராக்கியமே மேலோங்கி இருந்தது. வேலைக்குச் சென்றுதான் ஆகவேண்டுமென்று தீர்க்கமான முடிவெடுத்து அதை செயல்படுத்தவும் ஆயத்தமானாள்.
செண்பகம் வேலைக்குச் சேர்ந்து ஒருமாத காலம் ஆகி இருந்தது. புது இடம், புது மனிதர்கள், புது வேலை என்று செண்பகத்திற்கு சற்று கஷ்டமாக இருந்தாலும், ஒருவாறு சமாளித்துக் கொண்டாள். அங்கு அவளுக்கு வேணி என்றொரு புதிய தோழி கிடைத்தாள். செண்பகத்திற்கும் வேணிக்கும் புடவைகள் விற்பனைப் பிரிவில் வேலை. கண்கவர் வண்ணங்களில் அழகழகாய் ஜொலிக்கும் புடவைகளைக் கண்டதும் செண்பகத்துக்கு தங்கையின் நினைவு வந்தது. விடுமுறையில் ஊருக்குச் செல்லும் போது தங்கைக்கு புடவை வாங்கிச் செல்ல வேண்டுமென்று மனதுள் முடிவெடுத்துக் கொண்டாள்.
வரும் வாடிக்கையாளர்களுக்கு புடவைகளை எடுத்து விரித்துக் காண்பித்து , அவர்களது முக பாவனைகட்கு ஏற்ப, அவர்களது விருப்பு வெறுப்பு உணர்ந்து, வியாபாரத்தை கவனிக்கும் வழிவகைகளை வேணி செண்பகத்துக்கு சொல்லிக் கொடுத்தாள். ஒரு மாத கால பழக்கத்தில், வியாபார உத்திகள் கற்றுக் கொண்டாள் செண்பகம்.
முதல் மாத சம்பளம் வந்தது. அவள் பணிபுரியும் நிறுவனமே தங்க இடமும், உணவும் அளித்திருந்ததால், சம்பளத்தை அப்படியே தன் பெற்றோருக்கு முழுவதுமாக அனுப்பிவிட எண்ணினாள். கூடவே, தங்கைக்கு ஒரு புடவையும், தம்பிக்கு சட்டை தைக்க புதுத் துணியும் எடுத்து அனுப்பினாள்.
அனாவசியமாய் செலவுகள் எதுவும் செய்யாமல், கிடைக்கும் சம்பளத்தை வங்கியில் கணக்கு தொடங்கி சேமித்து வந்தாள். உடன் பணிபுரியும் பெண்கள் விடுமுறை கிடைக்கும் போது சினிமாவிற்கு செல்லலாம் என்றோ, புதிதாய் ஏதேனும் பொருள் வாங்கலாம் என்றோ சொன்னால், மறுத்து விடுவாள். இதனால், பலரும் இவளை கிண்டல் செய்வர். சரியான கஞ்சப் பேர்வழி என்றும், வாழ்வை அனுபவிக்கத் தெரியாதவள் என்றும் கிண்டல் செய்வர். அந்த மாதிரியான பேச்சுகளை எல்லாம் காதிலேயே போட்டுக் கொள்ள மாட்டாள் செண்பகம்.
அந்த வர்த்தக நிறுவனத்தில் பணிபுரியும் தொழிலாளர்களின் சுயமுன்னேற்றத்திற்காக கணினி, தட்டச்சு போன்ற பாட வகுப்புகள் நிறுவனத்தாராலேயே நடத்தப் பட்டன. விருப்பமுள்ளவர்கள் கற்றுக் கொள்ளலாம் என்று அறிவித்திருந்தனர். அந்த அறிவிப்பைக் கேட்டதும், தானும் கற்றுக் கொள்ள வேண்டும் என்ற ஆர்வம் செண்பகத்துக்கு ஏற்பட்டது.
வகுப்புகள் ஆரம்பமாயின. அங்கு பணிபுரியும் ஒரு பெண், " என்ன செண்பகம் , இப்போ நாம இத கத்துக்கிட்டா, உடனே நமக்கு கம்ப்யூட்டர்ல பாக்குற மாதிரி சுளுவான வேலையாவா குடுத்துறப் போறாங்க  அன்னன்னைக்கு வேலையைப் பாத்தோமா, சம்பளத்த வாங்குனோமா, லீவ் கிடச்சா ஜாலியா எங்கயாவது போயிட்டு வந்தோமான்னு இல்லாம, லீவ் அன்னைக்கும் கிளாஸ்க்கு போகணும். நமக்கு ஏற்கனவே கஷ்டமான வேலை, இதுல இன்னும் படிச்சு வேற கஷ்டப் படணுமா  அன்னன்னைக்கு வேலையைப் பாத்தோமா, சம்பளத்த வாங்குனோமா, லீவ் கிடச்சா ஜாலியா எங்கயாவது போயிட்டு வந்தோமான்னு இல்லாம, லீவ் அன்னைக்கும் கிளாஸ்க்கு போகணும். நமக்கு ஏற்கனவே கஷ்டமான வேலை, இதுல இன்னும் படிச்சு வேற கஷ்டப் படணுமா
" படிச்சு வெச்சுக்கிட்டா, இன்னைக்கு இல்லாட்டியும், என்னைக்காவது ஒருநாள் நமக்கு ரொம்ப உபயோகமா இருக்கும் அக்கா " என்றாள் செண்பகம். ஆரம்பத்தில், சற்று கஷ்டமாக இருந்தாலும், நம்பிக்கை தளராது, முயற்சித்து, நன்றாக படித்துத் தேறினாள்.
ஒரு நாள் , கணினியில் செய்ய வேண்டிய வேலைகள் நிறைய இருந்தன. ஆனால், கணினி இயக்குபவர் வராததால், கணிப்பொறி பயன்பாடு தெரிந்தவர் எவரேனும் தட்டச்சு செய்து, படி எடுத்துத் தரும்படி கண்காணிப்பாளர் கேட்டார். எல்லோரும் ஒருவர் முகத்தை ஒருவர் பார்த்துக் கொண்டு நிற்க, செண்பகம் மெல்ல , "சார், நான் செய்யறேன்" என்றாள். "உனக்கு தெரியுமா " என்று அவர் கேட்க, "தெரியும் சார்." என்றவள், கணினியின் அருகில் சென்றாள். அவளுள் ஏனோ ஓர் இனம் புரியா பயம். ஒருவாறு சமாளித்துக் கொண்டு, கண்காணிப்பாளர் கேட்டதை செய்து கொடுத்தாள்.
 நீ இதெல்லாம் கூட நல்லா கத்து வெச்சிருக்கியே செண்பகம். பரவாயில்லையே  நாளைக்கே உனக்கு கம்ப்யூட்டர் செக்க்ஷன்ல வேலையை மாத்திப் போடச் சொல்றேன் " என்று கூறிவிட்டு அவசரமாக சென்றுவிட்டார் கண்காணிப்பாளர். அடுத்தநாளே, கண்காணிப்பாளர் கூறியபடி, அவரது சிபாரிசின் பேரில், செண்பகத்துக்கு கணிப்பொறி பிரிவில் வேலையை மாற்றித் தந்தனர். அவளது சம்பளமும் உயர்த்தப்பட்டது.
சில நாட்கள் விடுப்பு எடுத்துக் கொண்டு ஊருக்குப் போய்வர எண்ணினாள் செண்பகம். தனது மேலாளரிடம் விடுப்புக்கு அனுமதி பெற்றுக் கொண்டு, தனது பெற்றோருக்கு தான் ஊருக்கு வரும் விபரத்தையும் தெரியப் படுத்தினாள். அவள் விடுமுறையில் ஊருக்கு வரும் நாளுக்காக, குடும்பத்தினர் அனைவரும் ஆவலுடன் எதிர்பார்த்துக் காத்திருந்தனர்.
தெய்வத்திடம் வரம் வேண்டி படையல்கள் படைத்து, காத்து நிற்கும் பக்தர்கள் மத்தியில், தெய்வத்தின் நலம் விசாரிக்கும் பக்தையான செண்பகத்திற்காக அந்த ஆனைமுகக் கடவுளும் வழிமேல் விழி வைத்துக் காத்திருந்தார்.
காதல் வங்கி- சிறுகதை விமர்சனம்
ஜானகி அந்தப்பிரபல வங்கியின் காசாளர். பணம் கட்டவோ வாங்கவோ அங்கு பல கெளண்டர்கள் இருப்பினும், வரும் வாடிக்கையாளர்கள் அனைவரும் விரும்புவது ஜானகியின் சேவையை மட்டும்தான்.
மிகவும் அழகான இளம் வயதுப்பெண் என்பதால் மட்டுமல்ல. தேனீ போன்ற சுறுசுறுப்பு. வாடிக்கையாளர்களின் பொன்னான நேரத்தை வீணடிக்க விரும்பாதவள். தன் சேவையை நாடி வரும் அனைவருக்குமே சிரித்த முகத்துடன், சிறப்பான ஒரு வித வாஞ்சையுடன் கூடிய உபசரிப்பும், வரவேற்பும் அளிப்பவள். அனைவருடனும் மிகுந்த வாத்ஸல்யத்துடன் பழகுபவள்.
 ........... இவள் எவ்வளவு கட்டிச் சமத்தாக இருக்கிறாள்  தங்களுக்கு இதுபோன்ற தன்மையான, மென்மையான, அமைதியான, புத்திசாலியான, அழகான, பழகிட நல்ல கலகலப்பான பெண் ஒருத்தி பிறக்கவில்லையே என்றும் அல்லது மருமகள் ஒருத்தி அமையவில்லையே என்றும் ஏங்குவார்கள் அங்கு வரும், சற்றே வயதான வாடிக்கையாளர்கள்.
கெளண்டருக்கு வரும் இளம் வயது வாலிபர்களைப்பற்றிக் கேட்கவே வேண்டாம். யாரைப் பார்த்தாலும், இளைஞர்களின் கற்பனையே ஒவ்வொன்றும் ஒவ்வொரு விதமாக இருக்கும்.
மொத்தத்தில் வங்கிக்கு வரும் அனைவரையுமே, ஏதோ ஒரு விதத்தில், மகுடிக்கு மயங்கும் நாகம் போல, வசீகரிக்கும் அல்லது சுண்டியிழுக்கும் தனித்தன்மை வாய்ந்தவள் தான் அந்த ஜானகி.
இப்போது ரகுராமனும் அந்த வங்கியில் ஒரு வாடிக்கையாளர் தான். வங்கியின் சேவைகள், செயல்பாடுகள் பற்றியெல்லாம் எதுவும் அறியாமல் இருந்த ஆசாமி தான், ரகுராமன்.
மற்ற குழந்தைகள் போல பள்ளியில் சேர்ந்து படித்தவர் அல்ல ரகுராமன்.அவரைப்பொருத்தவரை வங்கி என்றால் ஜானகி; ஜானகி என்றால் வங்கி. வேறு எதுவும் வங்கியைப்பற்றித் தெரியாதவர்.
எல்லோருக்கும் எல்லாவற்றையும் பற்றி தெரிய வேண்டும் என்ற நியாயமோ அவசியமோ இல்லையே
ரகுராமனுக்கு சிறு வயதிலேயே பூணூல் போடப்பட்டு, அழகாக சிகை (குடுமி) வைக்கப்பட்டு, வேதம் படிக்க வேண்டி திருவிடைமருதூர் பாடசாலைக்கு அனுப்பி வைத்தனர் அவரது பெற்றோர்கள். பரம்பரையாக வேத அத்யயனம் செய்து வரும் வைதீகக் குடும்பம் அது.
ரகுராமனும் வெகு சிரத்தையாக குருகுலமாகிய வேத பாடசாலையில் வேதம், சாஸ்திரம், சம்ஸ்கிருதம், கிரந்தம் முதலியன நன்கு பயின்று முடித்தவர்.
அது தவிர ஓரளவுக்கு கணித பாடமும், பேச படிக்க எழுதக்கூடிய அளவுக்கு தமிழும் ஆங்கிலமும் கற்றுத்தேர்ந்தவர் தான். வேத சாஸ்திரங்களில் கரை கண்ட அளவுக்கு, லோக விஷயங்களில் அவருக்கு அதிக ஆர்வமோ ருசியோ இல்லை தான்.
இருப்பினும் தான் படித்த வேத சாஸ்திரங்களை அனுசரித்து, நம் முன்னோர்கள் வாழ்ந்த, ஆச்சாரமான எளிமையான வாழ்க்கை வாழ்ந்தால், தற்சமயம் கலியுகத்தில் ஜனங்கள் பட்டு வரும், பல்வேறு சிரமங்களுக்கும், கஷ்டங்களுக்கும் ஒரு வடிகாலாக அமையும் என்பதால், தான் செல்லும் இடங்களிலெல்லாம், சந்திக்கும் மக்களுக்கெல்லாம், வேத சாஸ்திர வழிமுறைகளையும், அவற்றை ஒவ்வொருவரும் கடைபிடிக்க வேண்டிய அவசியத்தையும், தனக்கே உரித்தான அழகிய பிரவசனங்கள் [ஆன்மீகச் சொற்பொழிவுகள்] மூலம் மக்கள் மனதில் நன்கு பதிய வைத்து வந்தார்.
ஜானகி வீட்டில் நடைபெற்ற ஏதோவொரு சுப வைபவத்திற்கு சிறப்பு விருந்தினராக அழைக்கப்பட்டவர் தான் இந்த ரகுராமன்.
ரகுராமன் அவர்களை முதன் முதலாகச் சந்தித்த ஜானகி, அவரின் அழகிற்கும், முகத்தில் தோன்றும் பிரும்ம தேஜஸுக்கும், அறிவு வாய்ந்த அவரின் பாண்டித்யத்திற்கும், நல்ல விஷயங்களை, நல்ல விதமாக, நன்கு மனதில் பதியுமாறு எடுத்துச்சொல்லும் நாவன்மைக்கும், லோகம் முழுவதும் உள்ள மனித சமுதாயம் மட்டுமின்றி, சகல ஜீவராசிகளும் க்ஷேமமாக இருக்க வேண்டும் என்ற அவரின் பிரார்த்தனைகளுக்கும், வியந்து போய் தன் மனதையே அவரிடம் பறிகொடுத்து விட்டாள்.
அவருடன் தனக்கு ஏதாவது ஒரு தொடர்பு ஏற்பட வேண்டுமே என சிந்திக்கலானாள். தன் வீட்டு விழாவுக்கு வந்திருந்த பலரும், ரகுராமன் அவர்களின் காலில் விழுந்து வணங்கி ஆசி பெறுவதைப் பார்த்தாள் ஜானகி.
நேராகச் சென்று தானும் அவர் கால்களில் விழுந்து கும்பிட்டு வணங்கி எழுந்தாள், ஜானகி. தான் ஒரு வங்கியில் பணிபுரிவதாகச் சொன்ன ஜானகி, ”உங்களுக்கு எந்த வங்கியில் வரவு செலவு கணக்கு உள்ளது” என்றும் வினவினாள்.
வில்லை முறித்த ஸ்ரீ இராமபிரான் முதன் முதலாக வெற்றிப் புன்னகையுடன் ஸீதாதேவியை நோக்கிய அதே பரவசத்துடன், தன்னை விழுந்து வணங்கிய ஜானகியின் அழகிலும், அடக்கத்திலும், இனிய குரலிலும் மயங்கி, தன்னை மீறி தன் உடம்பில் ஒருவித மின்சாரம் பாய்வதை உணந்தார், நம் ரகுராமன்.
இருவர் உள்ளத்திலும் ஒருவர் மேல் ஒருவருக்கு ஏதோ ஒருவித காந்தம் போன்ற கவர்ச்சியும், காதலும் கசிந்துருக ஆரம்பித்திருந்தது.
உண்மையிலேயே காதல் என்பது மிகவும் விசித்திரமானது. அதன் இலக்கண இலக்கியங்களை யாருமே நிர்ணயித்து விட முடியாது.
காதல் எங்கே, எப்படி, யாருக்கு, யார் மீது எப்போது எதற்காக ஏன் ஏற்படும் என்று யாராலும் சரிவர கணித்துச் சொல்ல முடியாது. திடீரென இப்படிப் பார்த்த மாத்திரத்திலேயே ஒருவருக்கொருவர் பரவசம் ஏற்படுத்துவதே உண்மையான காதலாகுமோ என்னவோ
அன்றே, அப்போதே, அங்கேயே ரகுராமனின் புதுக்கணக்கு ஒன்று ஜானகியிடம் தொடங்கப்பட்டு விட்டது. புதிய வங்கிக் கணக்கைத் தொடங்க ஜானகியே எல்லா உதவிகளையும் வேக வேகமாகச் செய்து உதவினாள்.
அன்று இரவே, ஜானகியின் அம்மா, தன் மகளின் மனதில் பூத்துள்ள புதுப்புஷ்பத்தின் சுகந்தத்தை அறிந்து கொண்டு, உண்மையிலேயே தன் மனதுக்குள் மகிழ்ந்து கொண்டாலும், அவளை சற்றே சீண்டிப்பார்த்தாள்.
“ஜானகி, நல்லா யோசனை செய்து பார்த்து நீ எடுத்த முடிவா இது
“இதில் யோசிக்க என்ன இருக்கிறது
“இல்லை, நீ நிறைய படிச்ச பொண்ணு, வேலைக்கும் போகிறாய், கை நிறைய சம்பாதிக்கிறாய். நவ நாகரீகமாக வாழ்க்கைப்பட்டு ஜாலியாக உன் இஷ்டப்படி இருக்க ஆசைப்படலாம்;
இவரோ வேதம், சாஸ்திரம், புராணம், ஆச்சாரம், அனுஷ்டானம், அது இதுன்னு யாருக்குமே லேசில் புரியாத விஷயங்களை, பழைய பஞ்சாங்கம் போல பிரச்சாரம் செய்பவராக இருக்கிறார் ...... அதனால் கேட்டேன்” என்று லேசாக ஊதிவிட்டாள்.
“நான் படிச்ச படிப்பெல்லாம் ஒரு படிப்பா அம்மா ஏதோ சும்மாதானே வீட்டில் இருக்கிறோம்ன்னு ஒரு பொழுதுபோக்குக்காக இந்த வேலையை ஒத்துக் கொண்டேன். கை நிறைய சம்பளம் யார் தான் இன்று வாங்கவில்லை ஏதோ சும்மாதானே வீட்டில் இருக்கிறோம்ன்னு ஒரு பொழுதுபோக்குக்காக இந்த வேலையை ஒத்துக் கொண்டேன். கை நிறைய சம்பளம் யார் தான் இன்று வாங்கவில்லை நவ நாகரீக வாழ்க்கை என்பதெல்லாம் எத்தனை நாளைக்கு அம்மா வாழமுடியும் நவ நாகரீக வாழ்க்கை என்பதெல்லாம் எத்தனை நாளைக்கு அம்மா வாழமுடியும் எதுவுமே கொஞ்ச நாளில் சலிப்பு ஏற்படுத்தித்தானே விடும் எதுவுமே கொஞ்ச நாளில் சலிப்பு ஏற்படுத்தித்தானே விடும்
அதுவும் கல்யாணம் என்ற ஒன்று ஒருவருடன் எனக்கு ஆகிவிட்டால், என் இஷ்டப்படி எப்படி என்னால் வாழமுடியும்
இப்போ உன்னையே எடுத்துக்கொள்ளேன், நீ உன் இஷ்டப்படியா வாழ முடிகிறது அல்லது ஏதாவது முக்கிய முடிவுகளாவது உன் இஷடப்படித்தான் எடுக்க முடிகிறதா எல்லாமே அப்பா இஷ்டப்படித்தானே நடக்கிறது  எல்லாமே அப்பா இஷ்டப்படித்தானே நடக்கிறது  நீயும் அதைத்தானே மகிழ்வுடன் எப்போதும் ஏற்றுக்கொண்டு வருகிறாய்; அதுபோல நானும் இருந்துவிட்டுப்போகிறேனே  நீயும் அதைத்தானே மகிழ்வுடன் எப்போதும் ஏற்றுக்கொண்டு வருகிறாய்; அதுபோல நானும் இருந்துவிட்டுப்போகிறேனே
உனக்கு மாப்பிள்ளையா வரப்போகும் இவர் தான் அம்மா, உண்மையில் மனுஷ்யனாகப் பிறந்தவன் என்ன படிக்கணுமோ அதையெல்லாம் படித்துள்ளார்; எவற்றையெல்லாம் தெரிந்து கொள்ளணுமோ, அவற்றையெல்லாம் தெரிந்து வைத்துள்ளார்;
நம் தாத்தா பாட்டி, ஏன் நம் பரம்பரையே ஆச்சார அனுஷ்டானங்களைக் கடைபிடித்து, நித்யப்படி பூஜை புனஷ்காரங்கள் செய்து ஆனந்தமாக வாழ்ந்தவர்கள் தானே அதனால் தானே நாம இன்னிக்கு சந்தோஷமா செளக்யமா இருக்க முடிகிறது அதனால் தானே நாம இன்னிக்கு சந்தோஷமா செளக்யமா இருக்க முடிகிறது
தன் பெண்ணின் தீர்க்கமான முடிவை எண்ணி வியந்த அவளின் தாயார் சந்தோஷத்தின் எல்லைக்கே சென்று விட்டிருந்தாலும், அவளை மேற்கொண்டு சீண்டுவதிலும் சற்றே ஆசைப்பட்டாள்.
அருமை மகளும் ஆருயிர்த்தோழியும் ஒன்றல்லவா  இதுவரை தாயாக இருந்து பேசியவள் இப்போது தோழியாக மாறிப் பேசலானாள்:
”உன் ஆத்துக்காரர் பேண்ட், சட்டை கோட்டு சூட்டுப் போட்டு டைகட்டி டிப்-டாப்பாக உனக்கு இருக்க வேண்டாமா கட்டுக்குடுமியுடன், கல்யாணம் ஆனதும் பஞ்சக்கச்சம் கட்டிண்டு, காதிலே கடுக்கண்கள் போட்டுண்டு இருந்தால் நோக்குப்பரவாயில்லையா  கட்டுக்குடுமியுடன், கல்யாணம் ஆனதும் பஞ்சக்கச்சம் கட்டிண்டு, காதிலே கடுக்கண்கள் போட்டுண்டு இருந்தால் நோக்குப்பரவாயில்லையா
“அம்மா, இந்த டிப்-டாப் ஆசாமிகளைப் பற்றியெல்லாம் நோக்குத்தெரியாதும்மா. கோட்டுச் சூட்டுப்போட்டு வெளியிலே டை கட்டியவன் எல்லாம் உள்ளுக்குள்ளே வேறொருவனுக்கு கைகட்டித்தான் வேலைப்பார்க்கணும்;
அதிலும் பாதிபேர் குடிச்சுட்டு வராங்க, தம்மடிக்கிறாங்க, ஊரெல்லாம் கடன் வாங்கறாங்க, ஆபீஸுலே எல்லா லோனும் போடுறாங்க, எதை எதையோ தேவையில்லாததை எல்லாம் தேடி அலையறாங்க. கெட்டபழக்கம் ஒண்ணு பாக்கியில்லாம பழகிக்கிறாங்க;
எந்தவொரு ஆச்சார அனுஷ்டானமும் இல்லாமல் கண்ட எடத்துல கண்டதையும் திங்கறாங்க. கடைசியிலே ஆரம்பத்திலே இருக்குற நிம்மதியைப்பறி கொடுத்துட்டு, நடைபிணமாத் திரியறாங்க
இலவச இணைப்பா வியாதியை சம்பாதித்து வந்து பெண்டாட்டி, பிள்ளைகளுக்கும் பரப்பிடறாங்க. உலகத்துல இன்னிக்கு என்னென்ன அநியாயங்கள் நடக்குதுன்னு நாட்டு நடப்பே தெரியாம, நீ ஒரு அப்பாவியா இங்கே இருக்கே;
உனக்கு மாப்பிள்ளையா வரப்போற பத்தரை மாத்துத் தங்கத்தையும், கவரிங் நகைபோன்று நாளடைவில் பளபளப்பிழந்து பல்லைக்காட்டக்கூடிய, இந்தப் படாடோபப் பேர்வழிகளான டிப்-டாப் ஆசாமிகளையும், நீ ஒப்பிட்டுப்பேசறதே எனக்குப்பிடிக்கலை;
வேத சாஸ்திரங்கள் படித்தவர்கள் எப்போதுமே தவறான குறுக்கு வழிகளுக்குப் போகவே தயங்குவாங்க அவங்க மனசாட்சி அதுபோல தப்பெல்லாம் செய்ய ஒரு நாளும் அவர்களை அனுமதிக்காது;
 ”வெச்சா குடுமி--சரச்சா மொட்டை” ன்னு, அப்பாவும் நீயும் தான் பழமொழி சொல்லுவீங்களே
அந்தக்ககாலத்துல நம் முன்னோர்களெல்லாம் இதே குடுமிதானே வெச்சிண்டிருந்தா, இப்போ நாகரீகம் பேஷன்னு அடிக்கடி தலை முடியை மட்டும் மாத்திக்கிறா;
பொம்மனாட்டிகளும் மாறிண்டே வரா; பாவாடை சட்டை தாவணியெல்லாம் போய், மிடி, நைட்டி, சுடிதார், ஜீன்ஸ் பேண்ட், டீ-ஷர்ட்டுனு ஏதேதோ போட ஆரம்பிச்சுட்டா.சுதந்திரம் வேணும்னு சிலபேர் காத்தாட சுதந்திரமாவே உடை அணிய ஆரம்பிசுட்டா. ஆம்பளைகள் மாதிரி தலையையும் பாப் கட்டிங் பண்ணிக்க ஆரம்பிச்சுட்டா;
ஆம்பளைகளும் அடியோட பொம்மனாட்டி மாதிரி மாறிண்டே வரா; ஸ்கூட்டர் பைக் ஓட்டிப்போவது ஆம்பளையா, பொம்பளையான்னே இப்போ டக்குன்னு கண்டு பிடிக்க முடியலே
அதுவும் லேட்டஸ்ட் பேஷன் படி இந்தக்கால பையன்களெல்லாம் பொம்மணாட்டியாட்டம் தலைமுடியை வளர்த்து, அள்ளி முடிஞ்சு ரப்பர் பேண்ட் போட்டுக்க ஆரம்பிச்சாச்சு, காதுலேயும் தோடு போல, கம்மல் போல ஏதேதோ வளையம் போட ஆரம்பிச்சுட்டா.
பழங்கால வழக்கப்படி ஒரு நாள் குடுமியே திரும்ப பேஷன்னு வந்தாலும் வந்துடும், பேஷன்னெல்லாம் எதுவுமே நிரந்தரமானது இல்லையேம்மா;
பேஷன் அடிக்கடி மாறும்மா; ஆனா உனக்கு மாப்பிள்ளையா வரப்போறவர் எப்போதுமே மாறாம அப்படியே நம் சாஸ்திர சம்ப்ரதாயப்படி நல்லவிதமாக நடந்துகொண்டு, அந்த ஸ்ரீராமாயணத்தில் வரும் ஸ்ரீ ராமச்சந்திரமூர்த்தி மாதிரி “ஒரு சொல்” “ஒரு வில்” “ஒரு இல்” என்று ஏகபத்னி விரதனாத்தானம்மா இருப்பார். அது தானேம்மா நமக்கு ரொம்பவும் முக்கியம்” என்று பெரிய பிரசங்கமே செய்ய ஆரம்பித்து விட்டாள், ஜானகி.
ஜானகியின் கன்னங்கள் இரண்டையும் தன் இருகைகளாலும் வழித்து, தன் தலையில் விரல்களை வைத்து சொடுக்கியபடி, அவளின் விருப்பத்திற்கு பச்சைக்கொடி காட்டிவிட்டாள், ஜானகியின் தாயார்.
”எப்படிடீ உனக்கு அவர் இப்படி ஒரு சொக்குப்பொடி போட்டார்” என்றாள் மேலும் கொஞ்சம் அவளின் அழகான பேச்சுக்களைத் தொடர்ந்து கேட்டு மகிழ.
”அம்மா, அவர் சொற்பொழிவுகள் அடங்கிய CD ஒன்று தேடிப்பிடித்து இன்று தான் கடையில் வாங்கி வந்து கேட்டு மகிழ்ந்தேன். ஒவ்வொரு விஷயத்தையும் எவ்வளவு அழகாகச் சொல்லுகிறார், தெரியுமா
நாம் எவ்வளவோ பிறவி தாண்டித்தான் இந்த மகத்துவம் வாய்ந்த மனுஷ்யப்பிறவியை அடைகிறோமாம். மனுஷ்யாளாப் பிறப்பதே அரிது என்கிறார். பிறவிப்பெருங்கடலைத் தாண்ட மனுஷ்ய ஜன்மா மட்டுமே சுலபமாக வழிவகுக்குமாம்;
மனுஷ்யாளால் தான் பகவன் நாமாக்கள் சொல்லி வழிபட முடியுமாம். பகவன் நாமா ஒன்று தான் மோட்சத்திற்கு வழிவகுக்குமாம்.
எவ்வளவு அழகாக மனதில் பதியுமாறு மோட்சத்திற்கான வழிகளைச் சொல்கிறார் தெரியுமா அவருடைய அபூர்வ விஷயஞானம் மட்டும் தானம்மா அவர் எனக்கு போட்ட ஒரே சொக்குப்பொடி” என்றாள் ஜானகி, தன் முகம் பூராவும் ஆயிரம் வாட்ஸ் பல்பு போட்டது போன்ற ஓர் பொலுவுடனும், பூரிப்புடனும்.
பருவ வயதில் தன் பெண்ணுக்கு ஏற்பட்டிருக்கும் பாதிப்பு என்னவென்று பெற்ற தாயாருக்குப் புரியாதா என்ன
சிரித்தபடியே ஜானகியை அள்ளிப் பருகி, அவள் நெற்றியில் முத்தமிட்டு, தலையைக் கோதிக்கொடுத்து, அவளை அப்படியே கட்டியணைத்துத் தன் தோள்களில் சாய்த்துக் கொண்டாள், ஜானகியின் தாயார்.
தினமும் அந்த வங்கியின் வாசலில் ரகுராமன் தனது காரில் வந்து இறங்குவதும், அவர் உள்ளே நுழையும் முன்பே, வந்துவிடும் செல்போன் தகவலால், வழிமேல் விழி வைத்து ஜானகி ஆவலுடன் ஓடிவந்து, அவரை வரவேற்பதும், வாடிக்கையான நிகழ்ச்சியாக இருந்து வந்தது.
ஒரு ஹேண்ட்பேக் நிறைய வழிய வழிய ரூபாய் நோட்டுக்களாகவும், சில்லறை நாணயங்களாகவும் ரகுராமன் ஜானகியிடம் தருவார். ஜானகி கையால் ஒரு டம்ளர் ஜில் வாட்டர் மட்டும் வாங்கி அருந்துவார். முதல் நாள் அவளிடம் பணத்துடன் ஒப்படைத்துச் சென்ற காலிசெய்யப்பட்ட ஹேண்ட்பேக்கை ஞாபகமாக திரும்ப வாங்கிச் செல்வார்.
இவ்வாறு இவர்களின் காதல் சந்திப்புக்களும், வங்கிக்கணக்கும் நாளொரு மேனியும் பொழுதொரு வண்ணமுமாக மலர்ந்தும் வளர்ந்தும் வந்தன.
ரகுராமனின் வங்கிக்கணக்கில் ஜானகியின் கைராசியால் இன்று பல லக்ஷங்கள் சேர்ந்து விட்டன. அவர்கள் இருவரின் ஆசைப்படி, வங்கிக்கணக்கில் ஒரு அரை கோடி ரூபாய் சேர்ந்த பிறகு, ஊரறிய சிறப்பாகத் திருமணம் செய்து கொள்ள வேண்டும். இதுபோல அவர்கள் மனதுக்குள் ஓர் ஒப்பந்த நிச்சயதார்த்தம் ஏற்கனவே நடந்துள்ளது. அந்த அரைக்கோடி ரூபாய் சேமிப்பை எட்டப்போகும் நல்ல நாளும் நெருங்கிக் கொண்டிருந்தது.
வங்கியில் தன்னுடன் பணிபுரியும் சக ஊழியர்கள் தவிர, வங்கிக்கு வந்து போகும் அனைத்து வாடிக்கையாளர்களுக்கும், கடந்த ஒரு மாதமாக ஜானகி தன் திருமண அழைப்பிதழ்களை, தன் வெட்கம் கலந்த புன்னகை முகத்துடன் விநியோகித்து வருகிறாள்.
இரு வீட்டாருக்கும் அறிந்த தெரிந்த சொந்தங்களும், நண்பர்களுமாக அனைவரும் வந்திருந்து மணமக்களை வாழ்த்தி மகிழ, ஜாம் ஜாம் என்று ரகுராமன் ஜானகியின் விவாஹம், சாஸ்திர சம்ப்ரதாய முறைப்படி, நான்கு நாட்கள், இரு வேளைகளும் ஒளபாஸன ஹோமங்களுடன், இனிதே நடைபெற்று முடிந்தது.
ரகுராமன் விருப்பப்படியே ஜானகி தொடர்ந்து தன் வங்கிப்பணிக்குச் சென்று வரலானாள்.
தன் கணவரின் வேத சாஸ்திர நம்பிக்கைக்கு ஏற்றபடி, தினமும் மடிசார் புடவையுடன், இரண்டு மூக்குகளிலும் வைர மூக்குத்திகள் ஜொலிக்க, காதுகள் இரண்டிலும் வைரத்தோடுகள் மின்ன, காலில் மெட்டிகள் அணிந்து, கைகள் இரண்டிலும் நிறைய தங்க வளையல்கள் அடுக்கிக்கொண்டு, தன் நீண்ட கூந்தலை ஒற்றைச்சடையாக குஞ்சலம் வைத்து பின்னிக்கொண்டு, உள்ளங்கைகளிலும், விரல்களிலும் பட்டுப்போல மருதாணி சிவக்க, முகத்திற்கு பசு மஞ்சள் பூசி, நெற்றியிலும், நடு வகிட்டிலும் குங்குமம இட்டுக்கொண்டு, தலை நிறைய புஷ்பங்கள் சூடி, வாயில் தாம்பூலம் தரித்து, கழுத்தில் புதிய மஞ்சள் கயிற்றுடன் திருமாங்கல்யம் தொங்க, கோயிலிலிருந்து புறப்பட்ட அம்மன் போல காட்சியளித்த ஜானகி, வங்கியின் கேஷ் கெளண்டரில் எப்போதும் போல சுறுசுறுப்பாகப் பணியாற்றி வந்தாள்.
மிகவும் லக்ஷ்மிகரமாகத் தோற்றம் அளிப்பதாக ஒரு சிலர் வாய் விட்டுப் பாராட்டும் போது, கொடி மின்னலென ஒரு புன்னகையுடன் அதனை ஏற்றுக்கொள்வாள் ஜானகி.
அவள் கையால் கொடுக்கும் பணத்தை கண்ணில் ஒற்றிக்கொண்டு, அந்த தனலக்ஷ்மி அம்பாளே நேரில் வந்து தந்ததாக நினைத்துக்கொண்டனர், அந்த வங்கியின் வாடிக்கையாளர்கள்.
வழக்கமான தோற்றத்தில் இல்லாமல் புதுமையாகத் தோன்றிய ஜானகியைப் பார்ப்பவர்களுக்கு, அது சற்றே அதிசயமாக இருப்பினும், அவளைக் கையெடுத்துக் கும்பிட்டுப் போகணும் என்ற நல்லெண்ணத்தையே ஏற்படுத்தியது.
நமது பண்பையும் பாரம்பரியத்தையும் தன் கதையின் முக்கிய கதாபத்திரங்களின் (ரகுராமன், ஜானகி ) வாயிலாக நமக்கு விளக்கிச் சொல்கிறார் ஆசிரியர்.
பிறர் துயர் கண்டு வருந்தி , அதிலிருந்து அவர்களை மீட்டெடுக்கும் உபாயம் தேடுபவர்.
அனைவரும் நலமாய் இருக்க வேண்டுமென்ற உயர்ந்த எண்ணம் கொண்டவர்
ரகுராமன் - ஜானகி இருவருக்கும் இடையில் மலரும் காதலை, ஒரு மெல்லிய மலர் மலரும் நிகழ்வைப் போன்று சித்தரிக்கிறார்.
மொட்டு ஒன்று மலராகி நறுமணம் வீசத் துவங்கும் தருணம் எதுவென்று நம்மால் துல்லியமாகச் சொல்லி விட முடியுமா  அது போல் தான் ஒருவரது மனதில் காதல் மலர்வதும். ஒருவர் மீது காதல் உணர்வு தோன்றுவதற்கு காரண காரியம் எதுவுமே தேவையில்லை. கண்டதும் கட்டுண்டு தன்னலம் மறந்து பரவசம் தனை வழங்கும் உணர்வே காதல். காரண காரியத்துடன் ஒருநாளும் காதல் பிறப்பதில்லை. அப்படி காரணத்துடன் பிறக்கும் உணர்வானது காதலே இல்லை.
அதே போல் தான் இங்கும் ஆசிரியர் ரகுராமன் மீது ஜானகிக்கும், ஜானகி மீது ரகுராமனுக்கும் ஏற்பட்ட கருத்தொருமித்த காதலை அழகானதொரு உவமையின் வாயிலாக விவரிக்கின்றார். இருவருக்கும் இடையே காதல் மலர்ந்ததை " ரகுராமனின் புதுக்கணக்கு ஒன்று ஜானகியிடம் தொடங்கப்பட்டு விட்டது " என்ற அழகான உவமையின் வாயிலாக நமக்கு உணர்த்துகிறார்.
" பழகப் பழக பாலும் புளிக்கும் " என்ற பழமொழிக்கேற்ப, ஒரு காலத்தில் நாம் விரும்பி இலயித்துப் போய்க் கிடக்கும் ஆடம்பரமும், அலங்காரமும், நவ நாகரீகமுமே , நாளடைவில் நமக்கே சலிப்பு தட்டிப் போய் விடக் கூடும். ஒருவரது வெளித் தோற்றம் மற்றும் அவரது ஆடை அலங்காரத்திற்கும் , அவர்களது சிந்தனைகட்கும் பழக்க வழக்கங்கட்கும் எவ்வித சம்மந்தமும் இல்லை. ஒருவரது சிந்தனையே செயல்களாகின்றன. அந்தச் செயல்களே ஒரு மனிதனை நல்லவனாகவும் கெட்டவனாகவும் உலகிற்கு அடையாளம் காட்டுகின்றன .
" அரிது அரிது மானிடராய்ப் பிறத்தல் அரிது " என்ற ஔவைப் பிராட்டியின் வாக்கிற்கேற்ப, மானுடப் பிறவியின் சிறப்பையும் பெருமையையும், பிறவிப் பெருங்கடலை நீந்திக் கடப்பதற்கான உபாயத்தையும் ரகுராமனின் ஆன்மீக சொற்பொழிவின் வாயிலாக விளக்கிச் சொல்கிறார்.
இன்றைய நாகரிகம் மனிதர்களிடையே ஏற்படுத்தியுள்ள மாற்றங்கள்
குடிப்பழக்கம் , புகை பிடித்தல் - ஆண் பெண் பாகுபாடு இல்லாமல் உயிர்கொல்லிக் கிருமியென மனித இனத்தை தாக்கிக் கொண்டிருக்கிறது.
நாகரிகத்தின் பெயரில் பெண்கள் ஆண்களைப் போல உடை உடுத்துதல், சிகை அலங்காரம் செய்து கொள்ளுதல்
நாகரிகம் வளர வளர, உடைகள் சுருங்கிக் கொண்டே இருத்தல்
ஆண்கள் பெண்களைப் போல சிகை வளர்த்துக் கொள்ளுதல், கடுக்கன் என்று பெண்களைப் போல காதில் கம்மல் மாட்டிக் கொள்ளுதல்
காலங்காலமாய் கடைபிடிக்கப் பட்டு வந்த சாஸ்திரங்களும் சம்பிரதாயங்களும் ஒருசிலரால் கடமைக்காக கடைபிடிக்கப்படுகிறது. பலரோ, அவற்றையெல்லாம் சுத்தமாக மறந்தே போய் விட்டனர்.
நாளொரு மேனியும் பொழுதொரு வண்ணமுமாய் அவர்களது உறவு சிறு கிள்ளையைப் போல் புதுப் பொலிவுடன், எழில் மேலிட , அழகாய் வளர்ந்து வந்தது என்றும், காதல் அவர்களிடையேயான உறவினை மென்மேலும் உறுதிப் படுத்தியது என்றும் அழகாய் சொல்கிறார் ஆசிரியர்.
ஜானகியின் காதல் - அன்றலர்ந்த புது புஷ்பம்
ஜானகி - ரகுராமனின் உறவு - ரகுராமனின் புதுக்கணக்கு ஒன்று ஜானகியிடம் தொடங்கப்பட்டு விட்டது.
தாயின் காதலுக்கான ஒப்புதல் - ஜானகியின் கன்னங்கள் இரண்டையும் தன் இருகைகளாலும் வழித்து, தன் தலையில் விரல்களை வைத்து சொடுக்கியபடி, அவளின் விருப்பத்திற்கு பச்சைக்கொடி காட்டிவிட்டாள், ஜானகியின் தாயார்.
ஜானகியின் அழகைப் பற்றிய வர்ணனை - கோயிலிலிருந்து புறப்பட்ட அம்மன், தனலட்சுமி அம்பாள்
ஜானகியின் புன்னகை - கொடி மின்னல்
ஒரு பெண்ணிற்கான அழகான ஆரோக்கியமான அலங்காரங்கள் என்று ஆசிரியர் குறிப்பிடுபவை
ஒரு மனிதனுக்கு உண்மையான அழகென்பது , அவர்கள் செய்து கொள்ளும் அலங்காரத்தினாலோ , அல்லது பகட்டான ஆடை ஆபரணங்களினாலோ கிடைப்பது அல்ல. தூய்மையான உள்ளமும், அன்பும் , உயர்பண்புமே உண்மையான அழகு.
குணநலஞ் சான்றோர் நலனே பிறநலம்
எந்நலத் துள்ளதூஉ மன்று .
நற்பண்பு ஒன்றே சான்றோர்க்கான அழகாகும். வேறு எந்த அழகும் அழகல்ல.
இந்த உண்மையை தனது காதல் வங்கி சிறுகதையின் வாயிலாக அழகாக விளக்கிச் சொல்கிறார் ஆசிரியர்.
நல்லதொரு வாய்ப்பளித்த திரு.வை.கோபாலகிருஷ்ணன் ஐயா அவர்கட்கு என் மனமார்ந்த நன்றிகள்.
Labels: கதை, சிறுகதை விமர்சனம், தமிழ், திரு.வை.கோபாலகிருஷ்ணன் ஐயா சிறுகதைகள்
காதல் வங்கி- சிறுகதை விமர்சனம்
Tamil Tongue twisters- சொற்பயிற்சி / நா பயிற்சி,நா நெகிழ் பயிற்சி
தடம் மாற்றிய பண்டிகை - சிறுகதை
“கல்விக்கண் திறந்தவர்” – கர்மவீரர் காமராசர்
நெகிழி (Plastic) பயன்பாட்டினால் விளையும் தீமைகளும் அவற்றிற்கான தீர்வுகளும்
காளமேகப் புலவர் - tongue twisters
பொங்கல் பண்டிகையும் காப்பு கட்டுதலும்
எண்ணிக்கை புதிர் - விடை


தமிழக சுதந்திரப்போராட்ட வரலாற்றை பாஜக அரசு இருட்டடிப்பு செய்யாது | TamilThamarai.com | தமிழ்த்தாமரை

திமுக, காங்கிரஸ் கூட்டணி ஆட்சியை விட நல்லதே நடக்கிறது
ராபேல்; ராகுல் காந்தியின் பிதற்றல்
நாங்கள் ஏழைகளின் துக்கத்தை விரட்டும் ஓட்டக்காரர்கள்
தமிழக சுதந்திரப்போராட்ட வரலாற்றை பாஜக அரசு இருட்டடிப்பு செய்யாது
தமிழக சுதந்திரப்போராட்ட வரலாற்றை பாஜக அரசு இருட்டடிப்பு செய்யாது என்று பாஜக தமிழக தலைவர் தமிழிசை சவுந்தர ராஜன் நம்பிக்கை தெரிவித்தார்.
இதுதொடர்பாக அவர் டெல்லியில் அண்மையில் தி ஹிந்து நாளிதழுக்கு அளித்த பேட்டி வருமாறு:
மத்திய அரசின் வரலாற்றுப் பாடங்களில் 1857-ல் நடைபெற்ற மீரட் சிப்பாய்கலவரம் முதல் சுதந்திரப் போராட்டம் எனக் குறிப்பிடப்பட்டுள்ளது. இதை மாற்றி அதற்கும் முன்பாக 1806-ல் நடைபெற்ற வேலூர் சிப்பாய் கலகம் மற்றும் வீரபாண்டிய கட்டபொம்மன் ஆங்கிலேயரை எதிர்த்து நடத்திய போர், முதல் சுதந்திரப் போராக மாற்றி எழுத தமிழக பாஜக வலியுறுத்துமா
நிச்சயமாக வலியுறுத்துவோம். பலவரலாற்று சம்பவங்கள் திரித்து கூறப்பட்டிருப்பது மாற்றப்பட வேண்டும் என்பதும் புதிய கல்விக் கொள்கையின் ஒரு நோக்கம். கட்டபொம்மன் நினைவிடத்திற்கு வந்த மத்திய அமைச்சர் எம்.வெங்கய்ய நாயுடு, “வேலூர் சிப்பாய்கலகம் மற்றும் வட இந்தியாவின் பல போராட்டங்களுக்கு முன்பாகவே அதை கட்டபொம்மன் எடுத்து சென்றிருக்கிறார் என்பது பலருக்கும் தெரியாது. டெல்லியில் ஒளிபரப்பப்பட்ட 12 சுதந்திரப்போராட்ட வீரர்களுக்கானப் படங்களில் கட்டபொம்மன் பற்றியும் இடம் பெற்றிருந்தது. வடக்கும் கிழக்கும், மேற்கும் தெற்கும் என அனைத்தையும் இணைத்து யாருடைய சரித்திரமும் இரட்டடிப்புசெய்து விடாதபடி பாஜக அரசு பார்த்துக் கொள்ளும்” என மிகத்தெளிவாகக் கூறினார். காங்கிரஸ் ஆட்சியில் சிலரின் சுதந்திரப்போராட்ட வரலாறுகள் முன்னெடுத்துச் செல்லப்பட்டதே தவிர, பலருடைய வரலாறு மறைக் கப்பட்டிருப்பதை நாம் அறிவோம். இதுபோல் அல்லாமல் அத்தனை சுதந்திரப்போராட்ட வீரர்களின் வரலாறும் பாஜக ஆட்சியில் முன்னெடுத்து செல்லப்படும் என தெளிவாக சொல்லப் பட்டுள்ளது. எனவே, தமிழகம் மட்டுமின்றி அனைத்து மாநிலங்களின் வரலாற்று சம்பவங்களும் முறையாக ஆய்வுசெய்து பதிவு செய்யப்படும்.
புதிய கல்விக் கொள்கைக்கு எதிராக தமிழகம் முழுவதிலும் போராட்டம்வெடிக்கும் என மதிமுக தலைவர் வைகோ கூறியுள்ளாரே
தமிழகத்தில் பாஜக காலூன்றமுடியாது என வைகோ சொன்னார். ஆனால், கோலூன்றி கூட நடக்க முடியாத அளவுக்கு அவரது கட்சி தள்ளாடிக் கொண் டிருக்கிறது. இன்று புதிய கல்விக்கொள்கையை சாக்காக வைத்து அவர் ஓர் அடையாளம்தேடுகிறார். புதிய கல்விக் கொள்கை இன்னும் வரைவு தீர்மானமாகத்தான் இருக்கிறது. இதற்கு வைகோ கருத்துசொல்ல வேண்டும் எனில், அதற்கான இணையதளத்தில் பதிவு செய்யலாம். இதற்கு செப்டம்பர் 15 வரை காலஅவகாசம் உள்ளது என்பதை சகோதரர் வைகோவுக்கு நினைவூட்டுகிறேன். கருத்தை பதிவுசெய்ய வாய்ப்பு அளிக்கப்பட்ட பிறகும் வைகோ நடத்தும் போராட்டம், பாஜக மீதான காழ்ப்புணர்ச்சியால் நடத்தப்படுவது ஆகும்.
தமிழக சட்டப்பேரவையில் திமுக வரைமுறை மீறி செயல்படுவதாக கருதுகிறீர்களா
நிச்சயமாக. தமிழக சட்டமன்றத்தில் ஆளும்கட்சி மற்றும் எதிர்கட்சிகளுக்கு சரியான வாய்ப்பளிக்கப்பட வேண்டும். ஆனால், கிடைத்தவாய்ப்பை எதிர்க்கட்சிகள் சரியாக பயன்படுத்தினார்களா என்றால் இல்லை. ஸ்டாலின் பொறுப்பான வழிநடத்தும் தலைவராக இல்லாமல் வெளிநடப்பு செய்பவராக இருந்து வருகிறார். நமக்குநாமே என்று ஏதோ சொன்னாலே வெளியேறிவிட வேண்டும் என திமுகவினர் நினைக்கிறார்கள். திமுக உறுப் பினர்களை, கருணாநிதி சட்டப்பேரவை வந்து வழிநடத்த வேண்டும் எனக் கோருகிறேன். அதேநேரத்தில், தமிழக அரசு எதிர்க்கட்சிகளுக்கு சரியான நேரத்தை அளிக்கவேண்டும். விவாதிப்பதற்கான வாய்ப்பை கொடுக்க வேண்டும். முதல்வரை பாராட்டுவதற்கான வாய்ப்பு மட்டு மின்றி மக்கள் பிரச்சினைகளை எழுப்பவும் வாய்ப்பளிக்க வேண்டும். இவ்வாறு தமிழிசை பதில் அளித்தார்.
அதிகமாக வெளிநடப்பு செய்யும் தலைவராகவே உள்ளார்
வைகோ அறிவித்திருக்கும் போராட்டம் நியாயமற்றது
கச்சத் தீவை மீட்க மத்திய அரசு உரியநடவடிக்கை எடுக்கும்
நீட் தேர்வு எழுத தமிழக அரசு பள்ளி மாணவர்களுக்கு…
மாணவர்களை போராட்டத்துக்கு வைகோ தூண்டிவிடுகிறார்
காங்கிரஸ் தனித்து போட்டியிட தயாரா
தமிழிசை சவுந்தர ராஜன், பாஜக
திமுக, காங்கிரஸ் கூட்டணி ஆட்சியை விட நல ...
ஸ்டாலின் அவர்கள் நேற்றைய தினம் நம்பிக்கை இல்லா தீர்மானத்திற்கு எதிராக அதிமுக, பாஜகவை ஆதரித்ததற்கு விஷத்தைக் கக்கி ஒரு அறிக்கையை வெளியிட்டிருக்கிறார். ஏதோ காங்கிரஸ், திமுக கூட்டணி தினம் தினம் ஓரு திட்டத்தைக் கொண்டு வந்தது போல பேசியிருக்கிறார். திமுக, காங்கிரஸ் ...
சபரி மலையில் பெண்களை அனுமதிப்பதில்லை � ...
அவசர நிலை அடாவடியும் குடும்ப ஆட்சி ஆசை� ...
எலும்பு மஜ்ஜை குறைபாடு நீங்க
நோய் எதிர்ப்புச் சக்தியை அளிக்கும் வெள்ளை அணுக்கள் இரத்தத்தில் குறையும்போது ...
பெண்களுக்கு கருப்பையில் ஏற்படும் புற்றுநோயை குணமாக்கும் வழி பெண்களுக்கு கருப்பையில் புற்று ...
செம்பரத்தை பூவை நல்லெண்ணெயிலிட்டுக் காய்ச்சித் தலைக்குத் தடவிவரத் தலைமுடி நன்கு ...
குழந்தையின் வயிற்றில் பூச்சி தொல்லை நீங்க
ஸ்ரீ சக்கரம் எப்படி வரைவது
வாய், தொண்டை சம்பந்தமான நோய்கள் தீர


சேது சமுத்திர திட்டம் தேவையில்லை என்பதா?- Dinamani

சேது சமுத்திர திட்டம் தேவையில்லை என்பதா
சேது சமுத்திர திட்டம் தேவையில்லை என்று உச்ச நீதிமன்றத்தில் தமிழக அரசு மனு தாக்கல் செய்திருப்பதற்கு திமுக தலைவர் கருணாநிதி கண்டனம் தெரித்துள்ளார்.
இது குறித்து செவ்வாய்க்கிழமை அவர் வெளியிட்ட அறிக்கை:
ஐக்கிய முற்போக்குக் கூட்டணி ஆட்சியில் கொண்டு வரப்பட்ட திட்டம் என்பதற்காகவும், திமுக உள்ளிட்ட இயக்கங்களுக்கு பேரும் புகழும் கிடைத்துடும் என்பதற்காகவும் சேது சமுத்திர திட்டமே தேவையில்லை என்று உச்ச நீதிமன்றத்தில் தமிழக அரசு எழுத்துப்பூர்வமாக தெரித்துள்ளது. 150 ஆண்டுகளுக்கும் மேலாக தமிழர்களின் கனவாக இருந்து வரும் இந்தத் திட்டத்தை ஒரேயடியாக மூடும் முயற்சியில் அதிமுக அரசு ஈடுபட்டுள்ளது.
2001 பேரவைத் தேர்தலின்போது அதிமுக வெளியிட்ட தேர்தல் அறிக்கையில், "ராமேசுவரத்துக்கும், தலைமன்னாருக்கும் இடையில் ஆடம்ஸ் பிரிட்ஜ் பகுதியில் கப்பல் போக்குவரத்துக்கு தடையாக உள்ள மணல் மேடுகள், பாறைகளை அகற்றி அகலப்படுத்தி கால்வாய் அமைப்பதுதான் சேது கால்வாய் திட்டத்தின் நோக்கம். இதன் மூலம் இந்தியா மட்டுமல்ல, கடலோரத்தில் உள்ள தென்கிழக்கு ஆசிய நாடுகள் அனைத்தும் பயன்பெறும். வாணிபமும், தொழிலும் பெருகி அன்னியச் செலாவணி அதிகரிக்கும். கப்பலின் பயண தூரம் குறையும். ஏற்றுமதி, இறக்குமதி அதிகரிக்கும். ராமநாதபுரம் போன்ற பின்தங்கிய தென் மாவட்ட மக்களின் வாழ்க்கைத் தரம் மேம்படும். தூத்துக்குடி துறைமுகம் சர்வதேச அளல் ரிவடையும்' எனக் கூறப்பட்டுள்ளது.
தேர்தல் அறிக்கையில் ஆடம்ஸ் பிரிட்ஜ், மணல்மேடுகள் என்று கூறிய ஜெயலலிதா இன்று அதனை ராமர் பாலம் என்று கூறி பாரம்பரியம்மிக்க புராதனச் சின்னமாக அறிக்க வேண்டும் என்கிறார். பலகோடி ரூபாய் செலல் கூடங்குளம் அணுமின் நிலையம் அமைக்கப்பட்ட பிறகு, அந்தத் திட்டத்தை நிறைவேற்றக் கூடாது என அமைச்சரவையில் தீர்மானம் நிறைவேற்றி மத்திய அரசுக்கு அனுப்பி வைத்தவர் ஜெயலலிதா. அதுபோல பல கோடி ரூபாய் மக்களின் வரிப் பணம் செலவழிக்கப்பட்ட பிறகு சேது சமுத்திர திட்டமே தேவையில்லை என உச்ச நீதிமன்றத்தில் மனு தாக்கல் செய்துள்ளார்.
"சேது சமுத்திர திட்டத்தை நிறைவேற்ற மத்திய அரசில் 5 ஆண்டு காலம் இருந்த திமுக, மதிமுக, பாமக ஆகிய கட்சிகள் தவறிட்டன. ஒரு குறிப்பிட்ட கால வரையறைக்குள் இந்தத் திட்டத்தை நிறைவேற்ற மத்திய அரசை அதிமுக வலியுறுத்தும்' என 2001-ல் மட்டுமல்ல, 2004 அதிமுக தேர்தல் அறிக்கையிலும் என கூறப்பட்டுள்ளது.
சேது சமுத்திர திட்டத்தை எதிர்த்து தொடரப்பட்ட வழக்கில், பாக் ஜலசந்தியின் குறுக்காக கால்வாய் அமைத்தால் பணமும், நேரமும் மிச்சமாகும். சேது சமுத்திர திட்டம் நாட்டுக்கு நல்ல பலனைக் கொடுக்கும் என சென்னை உயர் நீதிமன்றம் தீர்ப்பளித்தது.
அறியல்ரீதியாக ராமர் பாலத்தை யாரும் உருவாக்கியதற்கான எந்த அடையாளங்களும் இல்லை என சேது சமுத்திர திட்ட சுற்றுச்சூழல் கண்காணிப்புக் குழு தலைவர் எஸ்.கண்ணையன் 25-4-2007-ல் செய்தியாளர்களிடம் தெரித்தார். அறியல், பூகோளம் மற்றும் பொருளியல்ரீதியாக ஆதாம் பாலத்தின் வழியாக சேது கால்வாய் திட்டத்தை நிறைவேற்றுவதே உகந்தது என்ற நிபுணர்களின் கருத்தை ஏற்று இத்திட்டம் செயல்பாட்டுக்கு வந்தது.
தமிழகத்தை வாழ வைக்கப் போகிற பிரமாண்டமான திட்டத்துக்கு சமாதி கட்ட முதல்வரே முனைந்து உச்ச நீதிமன்றத்தில் மனு தாக்கல் செய்திருப்பது தமிழகத்துக்கு இழைக்கப்படும் மாபெரும் துரோகம் என்று கருணாநிதி கூறியுள்ளார்.
மேலும் செய்திகளை உடனுக்குடன் படிக்க, தினமணி மொபைல் ஆப்-ஐ இங்கே கிளிக் செய்து தரவிறக்கம் செய்துகொள்ளுங்கள்
என்னை நோக்கி பாயும் தோட்டா
ராகுல் காந்தியால் களைகட்டிய நாடாளுமன்றம்
இவனுக்கு எங்கேயோ மச்சம் இருக்கு
பேரன்பு இசை வெளியீட்டு விழா
திமிரு புடிச்சவன் ஸ்பாட் ஷூட்டிங் ஸ்டில்ஸ்
திருவிடைமருதூர் ஆலயத்தில் உழவாரப்பணி - பகுதி II
ராகுல் கண் அசைவு: பிரியாவாரியர் மகிழ்ச்சி
கடத்தல்காரர்கள் என நினைத்து பொதுமக்கள் தாக்குதல்
கணவரை அடித்து துவம்சம் செய்த மனைவி
சபரிமலையில் பெண்கள் வழிபட உரிமை உள்ளது
முகப்பு | தற்போதைய செய்திகள் | விளையாட்டு | மருத்துவம் | சினிமா | லைஃப்ஸ்டைல்


பொன்மொழிகள் Quotes in Tamil

உயர்ந்த சிலரோடு ஒப்பிட்டுப் பார்த்துக் கொள்வதிலும்
தாழ்ந்த பலரோடு ஒப்பிட்டுக் கொள்வதே நலம்.
இந்த உலகை எப்படி இவ்வளவு எளிதாகவும், விரைவாகவும் உங்களால் வெல்ல முடிந்தது என்று கேட்கின்றனர். அவர்களுக்கு நான் கூறும் பதில்: எந்த இடத்தி...
நம் தன்னம்பிக்கை, திட்டம் மற்றும் நடவடிக்கை தீவிரமாயிருக்கும்போது நாம் எவ்வளவு சிறியவர் என்பது ஒரு விஷயமே அல்ல. -பிடல் காஸ்ட்ரோ
அமைதி நிறைந்த அடிமைத் தனத்தை விட ஆபத்துடன் கூடிய சுதந்திரமே மேலானது. -ரூசோ
வருவதும் போவதும் இன்பமும் துன்பமும்; வந்தால் போகாதது புகழும் பழியும்; போனால் வராதது மானமும் உயிரும்; தானாக வருவது இளமையும் மூப்பும்; நம...


புலம்பல்கள்!: September 2013

வித்யாபோஷக்கிற்காக இயங்கும் அன்பு நண்பர் திரு.வெங்கடேசனின் வேண்டுகோள் கீழிருக்கும் செய்தி. நண்பர்களே, இயன்றவர்கள் தவறாது டொனேட் செய்யுங்கள், செய்தியை ஊடகங்களில் பகிர்ந்து தகவல் பரவச்செய்யுங்கள். நன்றி.
வித்யா போஷக் தொண்டு நிறுவனத்திற்கு உங்கள் ஆதரவை நாடுகிறேன். 'Give India Challenge' போட்டியில் வித்யா போஷக் பங்கெடுத்துள்ளது. இப்போட்டியில் இருநூறு தனிப்பட்ட நன்கொடைகளை முதலாவதாக நாங்கள் பெற்று விட்டால், ரூ.2,00,000.00 வெல்லும் வாய்ப்புக்கிட்டும்.
ரூ.100 அளவிலான உங்கள் ஒவ்வொருவரின் எளிய நன்கொடையானது 502 பட்டதாரி, கிராமப்புற மாணவர்களை வேலைக்கான தகுதியுள்ளவர்களாக மாற்றும் வல்லமையை எங்களுக்குத் தரக்கூடியது. எங்கள் பயிற்சி குறித்த மேலதிக விவரங்களை இணைத்துள்ள கோப்பில் பார்க்கலாம்.
தற்போது வித்யா போஷக் இப்போட்டியில் 48 தனிப்பட்ட நன்கொடைகளுடன் முதலாவது இடத்தில உள்ளது. நாங்கள் ஊக்கதொகையான ரூ 2,00,000.00 வெல்ல இன்னும் 152 பங்களிப்பாளர்கள் கூடுமானவரை விரைவாக வித்யா போஷக் நிறுவனத்துக்கு வழங்க வேண்டுகிறேன்.
உங்கள் பங்களிப்பு ரூ. 100 முதலானதாக இருக்கலாம்..கீழ்க்கண்ட தொடுப்புகள் மூலம், நெட் பாங்கிங், கடன் அட்டை அல்லது டெபிட் கார்டு வாயிலாக உங்கள் பங்களிப்பை வழங்க இயலும். http://www.giveindia.org/iGive-NurtureMerit
இத்தகவலை உங்கள் நண்பர்களிடமும், இணையத்திலும் பகிர வேண்டுகிறேன். கீழ்க்கண்ட இணைப்பின் வாயிலாக Give India Challenge' போட்டியில் எங்கள் தற்போதைய நிலையைக்காணலாம். http://www.giveindia.org/t-india-giving-challenge-2013-league-standings-challengers-overall.aspx
வித்யா போஷக் குறித்த தகவல்களுக்கு: http://vidyaposhak.org/
மூடர் கூடம் - விமர்சனம்
எந்த சமயமும் புதிய அலை ஓய்ந்துவிடும், ஏனெனில் ஓகே ஓகே ராஜேஷ் போன்றோர்களின் அசுர பலத்தின் முன்னால் புதியவர்கள் நிலைபெறுவது கடினம்தான் என்ற அவநம்பிக்கை எனக்கு இன்னும் இருந்துகொண்டேதான் இருக்கிறது. அதைக் குறைக்க, நல்ரசனையை நம்பி இன்னுமொரு சினிமா தமிழில் வெளியாகியிருக்கிறது. நவீன் எனும் ஒரு புதிய இயக்குனர் நாளைய நம்பிக்கைக்குரிய வரிசையில் வந்தமர்ந்திருக்கிறார்.
மிக எளிமையான கதையும், பலமான திரைக்கதையும், இயல்பை ஒட்டிய அட்டகாசமான கதாபாத்திர உருவாக்கமும் இவர்களது பலம். நவீனும் அதே பாதையில்.. வெற்றிகரமாக பயணித்திருக்கிறார்.
வெவ்வேறு பின்னணி கொண்ட, வாழ வழி தெரியாது அலையும் நால்வர் இணைந்து ஒரு வீட்டில் திருட திட்டமிடுகிறார்கள். அவர்கள், அந்த வீட்டிற்குள் சிறைபிடிக்கப்படும் நபர்கள், அவர்களோடு தொடர்புடைய வெளியாட்கள், நடக்கும் சம்பவங்களுக்கு ஒவ்வொருவரின் ரியாக்‌ஷன்ஸ், விதம் விதமான திருப்பங்கள் என மிக சுவாரசியமான சினிமா. அனேக இடங்களில் மனம்விட்டு சிரிக்கமுடிகிறது. மிகத் தேர்ந்த கதாபாத்திர உருவாக்கம் மற்றும் நடிப்பு. சின்னச்சின்ன காரெக்டர்களும் ரசனை. சிப்ஸு, ஐஸ்க்ரீம், லட்டு, பூரி என வாய் நிறைய பேசும் சிறுமி, திருடர்களிடம் கொஞ்சம் அடங்கி நடந்துகொண்டாலும், அலட்சியமாக வாடா, போடா என விரட்டும் ஓவியா, தாவூதின் சென்னை கிளையின் லீடர், ஆட்டோ குமாரு, சேட்டு மற்றும் அவரது தமிழ் என ஒவ்வொரு காரெக்டர்களும் ரசித்துச் செதுக்கப்பட்டிருக்கின்றன. எந்தக்காட்சியை எடுத்துக்கூறினாலும் படம் பார்க்கும் சுவாரசியம் தடைபடக்கூடும். ஆக, கட்டாயம் இந்தப்படத்தை தவறவிடாமல் பார்த்துவிடுங்கள்.
தமிழில் அரிதாக இருக்கும் மெச்சூர்டு நகைச்சுவை வகை படம் இது. காட்சிகள், வசனங்கள், ஒளிப்பதிவு என அத்தனையும் அதனதன் சிறப்பான உயரத்தில் இருக்கின்றன. (துவக்கக்காட்சிகளில் வரும் சில அநாவசிய வசனங்கள் தவிர, அவை அந்த காரெக்டருக்கான இயல்பு என்ற போதும்). நவீன் எனும் காரெக்டரில் நடித்திருக்கும் இயக்குனர் நவீன் நிறைய பேசுகிறார். சமூகம், அதன் ஏற்றத்தாழ்வுகள் குறித்த தன் கருத்துகளை நிறைய பேசுகிறார். எல்லாம் நன்றாகத்தான் இருக்கிறது. இன்னும் கொஞ்சம் போயிருந்தால் ஆபத்தான அளவைத் தொட்டிருக்க்கும். அடுத்தடுத்த படங்களில் கொஞ்சம் கட்டுப்பாடோடு அவர் இருப்பது நமக்கு நன்மை பயக்கும். குறிப்பாக பின்னணி இசை மிகவும் ரசித்துச் செய்யப்பட்டிருக்கிறது. சில பெரிய படங்களுக்கு ஏனோ தானோவென்று இசையமைக்கும் இசையமைப்பாளர்கள் இதைக் கவனிக்கலாம். இசையின் முக்கியத்துவத்தைக் கொஞ்சம் மதிக்கலாம்.
நவீனுக்குத் தருவோம் ஒரு வார்ம் வெல்கம்
டிஜிடல் மயமும், புதியவர்களின் வருகையும் ஒரு புதிய நம்பிக்கையைத் தந்திருக்கிறது. இந்தப் புதிய வரவுகளின் அடுத்தடுத்த படங்கள் மிகவும் முக்கியத்துவம் வாய்ந்தவை. வெற்று சினிமாக்களை தகர்த்தெறியும், தமிழ் சினிமாவைத் திசை திருப்பும் மிகப்பெரிய பொறுப்பு அவற்றுக்கு இருப்பதாக நினைக்கிறேன். உங்களைப்போன்றே நானும் ஆவலுடன் காத்திருக்கிறேன் நம்பிக்கையோடு.
உங்களுக்கு என்னைப் பற்றி நன்கு தெரியும்தானே.. கவிதை, கட்டுரை, கதை என்று எழுத்தின் எல்லா வடிவங்களையும் சோதித்துப் (ஆமாம், அவற்றுக்கே சோதனை ஏற்படுத்துவதுதான்) பார்க்கும் பன்முகம் கொண்டவன் என்று
அதில் மிச்சம் இருந்தது மொழிபெயர்ப்பு, அதையேன் விட்டுவைக்க வேண்டும் சோதனை பண்ணிவிடுவதுதானே முறை.. ஹிஹி சோதனை பண்ணிவிடுவதுதானே முறை.. ஹிஹி அதுவும் ஒரு காமிக்ஸுக்கான மொழிபெயர்ப்பு என்பது இன்னும் ஸ்பெஷல். முத்து காமிக்ஸ் தளத்தில் நடத்தப்பெற்ற சிறு போட்டிக்காக எழுதப்பட்டு முதலிடம் வென்ற Payment in Full எனும் ஒரு காமிக்ஸ் திகில் சிறுகதையின் எனது மொழியாக்கம் ‘பழிவாங்கும் பேய்’ உங்கள் பார்வைக்காக.
சில கணினி விளையாட்டுகளில் முன்னறிவிப்பு செய்யப்பட்டிருக்கும், ’ப்ளே லைக் எ சைல்ட்’ என. காமிக்ஸ் குழந்தைகள் விஷயம் இல்லை எனினும் இந்தக் கதைக்கு மட்டும் அது பொருந்தலாம். ‘ரீட் லைக் எ சைல்ட்’
கதையின் தொடர்ச்சியைக் காண முத்து காமிக்ஸ் தளத்துக்குச் செல்லலாம்.
இந்நேரத்தில், சென்னையில் பகுதி விநியோகம் கொண்ட ’சென்னை அவென்யூ’ எனும் டேப்லாய்ட் வாரப் பத்திரிகையில், வாரம் தவறாது இந்தத் தளத்தில் எழுதப்பட்ட ஓரிரு படைப்புகளை இடம்பெறச்செய்யும் நண்பர் சுகுமார் சுவாமிநாதனுக்கு அன்பைம், நன்றியையும் இங்கே பதிவுசெய்கிறேன்
மூடர் கூடம் - விமர்சனம்
கமல்ஹாசன்: நிகழும் ஓர் அற்புதம்


Horoscope

தெற்காசிய குடும்பத்தில் நம்பிக்கையான நாடே இலங்கை ; மோடி புகழாரம்
கைத்தொலைப்பேசியை எப்படி பயன்படுத்த வேண்டும்
"தமிழர்கள் ஆழக்கூடிய வட மாகாண சபையை யாரும் ஆண்டுவிடலாம் என்று எண்ண கூடாது"
தெற்காசிய குடும்பத்தில் நம்பிக்கையான நாடே இலங்கை ; மோடி புகழாரம்
தயான் ஜெயதிலகவின் நியமனம் இடைநிறுத்தம்
சட்டவிரோத எதனோல் தாங்கிகளுடன் மூவர் கைது
அமெரிக்காவில் படகு விபத்து; பலியானோர் எண்ணிக்கை 17 ஆக உயர்வு
"உண்மை என்ற பாணத்தை விடுமுன் அதன் முனையை தேனிலே தோய்த்துக் கொள்ளவும்”
"உண்மை என்ற பாணத்தை விடுமுன் அதன் முனையை தேனிலே தோய்த்துக் கொள்ளவும்”
26.12.2017 ஏவிளம்பி வருடம் மார்கழி மாதம் 11 ஆம் நாள் செவ்வாய்க்கிழமை.
சுக்கில பட்ச அஷ்டமி திதி முன்னிரவு 9.38 வரை. அதன் மேல் நவமி திதி. உத்திரட்டாதி நட்சத்திரம் முன்னிரவு 9.23 வரை. பின்னர் ரேவதி நட்சத்திரம். சிரார்த்ததிதி. வளர்பிறை அஷ்டமி. அமிர்தசித்தயோகம். கரிநாள். சுபம் விலக்குக. மேல்நோக்குநாள். சந்திராஷ்டம நட்சத்திரங்கள் பூரம், உத்திரம். சுபநேரங்கள்:-– பகல் 10.45– 11.45, மாலை 4.45– 5.45, ராகுகாலம் 3.00– 4.30, எமகண்டம் 9.00– 10.30, குளிகை காலம் 12.00– 1.30 வாரசூலம் –வடக்கு (பரிகாரம்– பால்) விஷ்ணுவாலயங்களில் திருப்பாவை ஓதுதல் வைபவம், திருவாய்மொழித் திருநாள் உற்சவ சேவை. சிவாலயங்களில் அதிகாலை திருவெம்பாவை ஓதுதல்.
இடபம் : அன்பு, பாசம்
மிதுனம் : அமைதி, தெளிவு
கடகம் : அன்பு, இரக்கம்
சிம்மம் : அசதி, வருத்தம்
கன்னி : ஓய்வு, வருத்தம்
துலாம் : பகை, பயம்
விருச்சிகம் : அமைதி, நிம்மதி
தனுசு : நிறைவு, பூர்த்தி
மகரம் : புகழ், பெருமை
கும்பம் : பக்தி, அனுகூலம்
மீனம் : புகழ், செல்வாக்கு
நாளை புதன்கிழமை வீரகேசரி பத்திரிகையில் ஸ்ரீ வெங்கடேஸ்வர மகா விஷ்ணு மூர்த்தி தேவஸ்தானத்தில் எதிர்வரும் 29.12.2017 வெள்ளிக்கிழமை நடைபெறவுள்ள ஸ்ரீ வைகுண்ட ஏகாதசி சொர்க்க வாசல் திறத்தல், சனிக்கிழமை அதிகாலை நடைபெறவுள்ள துவாதசி தீர்த்தவாரி உற்சவம் விளம்பரமாக வெளிவரும்.
(உண்மை என்ற பாணத்தை விடுமுன் அதன் முனையை தேனிலே தோய்த்துக் கொள்ளவும்” –லென்ஸிஸ்)
சனி, குரு கிரகங்களின் ஆதிக்க நாளின்று.
அதிர்ஷ்ட எண்கள்: 1, 5, 9
பொருந்தா எண்கள்: 8, 6
அதிர்ஷ்ட வர்ணங்கள் : மஞ்சள், இளஞ்சிகப்பு
(தெஹிவளை ஸ்ரீ விஷ்ணு கோயில்)
தெற்காசிய குடும்பத்தில் நம்பிக்கையான நாடே இலங்கை ; மோடி புகழாரம்
கைத்தொலைப்பேசியை எப்படி பயன்படுத்த வேண்டும்
"தமிழர்கள் ஆழக்கூடிய வட மாகாண சபையை யாரும் ஆண்டுவிடலாம் என்று எண்ண கூடாது"
நீராட சென்ற மாணவர்கள் நீரில் மூழ்கி பரிதாபமாக பலி